Süzan Martin: "İmmiqrasiya suverenliyin ən görünən əlamətidir"\n720p | 185,9MB\n1080p | 164,4MB\nVaşinqtonda qərargahlanan Corctaun Universitetinin beynəlxalq miqrasiya üzrə professoru Süzan F. Martin dekabrın 18-də qeyd olunan Beynəlxalq Miqrasiya Günü münasibətilə Amerikanın Səsinə verdiyi müsahibədə miqrantları başqa ölkəyə köçməyə cəlb edən amillərdən, yerli əhali arasında miqrantlara qarşı mənfi münasibətinin səbəblərindən bəhs edib.\nAmerikanın Səsi: Dr. Martin mənim ilk sualım odur ki, miqrantları başqa ölkələrə cəlb edən nədir, nə üçün onlar hər hansı müəyyən bir ölkəyə köçməyə qərar verirlər?\nBurada bir neçə amil var. Dünya boyu immiqrantların böyük əksəriyyəti yeni imkanlar axtarırlar, onlar ya iş və daha çox pul qazanmaq, ya da daha maraqlı tapşırıqları yerinə yetirmək istəyirlar. Bundan başqa bir digər böyük hissə ailə əlaqələri səbəbilə köçmək istəyən miqrantlardır.\nOnlar ya başqa bir ölkədə yaşayan insanla ailə qururlar, ya da onların ailələrindən bir nəfər köçür orada yeni həyat qurur, daha sonra isə ailə üzvləri ona qoşulur. Bəzən isə miqrasiya təhsil səbəbilə olur. Bunların hamısı könüllü miqrasiyadır.\nBundan əlavə ölkələrini tərk etməyə məcbur olan insanlar da var. Buna səbəb münaqişə, insan haqları pozuntuları ola bilər. Yaxud onlar təqiblərə məruz qala bilərlər ya da zəlzələ, qasırğa, siklon kimi təbii fəlakətlərə məruz qalmamaq üçün başqa yerdə köçmək istəyə bilərlər. Bunlar da qeyri-ixtiyari miqrasiya edən insanlardır. Onlar gedəcəkləri yeri seçə bilərlər, amma evlərini tərk etmələrinə səbəb onlardan asılı deyil.\nAmerikanın Səsi: İmmiqrantların gəldikləri ölkəyə geri dönmələri çox rast gəlinən bir haldırmı? Və bu baş verirsə, bunun səbəbləri nə olur? Onlar miqrasiya etdikləri ölkədə çətinliklərləmi üzləşirlər yaxud məmləkətlərində şərait yaxşılaşdığı üçünmü geri dönürlər?\nBill Frelik: "Sığınacaq axtarıb, sığınacaqda yaşamaq insan hüququdur"\nSüzan F. Martin: Geri miqrasiya səbəblər baxımından ilkin miqrasiya qədər mürəkkəbdir və geniş yayılmış bir haldır. Mən düşünürəm ki, miqrasiya edən insanlar bir nöqtədə müvəqqəti və ya uzun müddətə geri dönürlər. Bəzən isə daimi repatriasiya baş verir. Bunun bir neçə müxtəlif səbəbləri var. Bəzi insanlar istədikləri hər şeyi əldə etdikləri, müəyyən qədər pul yığdıqları üçün geri dönürlər. Onlar məmləkətlərində bizneslərə sərmaye qoymaq istəyirlər, ona görə də köçürlər.\nSpektrin digər ucundakı insanlar isə geri dönməyə məcbur olurlar. Onlar ya rəsmi ya da qeyri-rəsmi deportasiya edilirlər və başqa seçimləri olmur. Bunların arasında isə bir çox səbəbdən geri dönən insanlar var. Məsələn onların valideynlərinin onlara ehtiyacı olur və bu səbəblə ailənin bir və ya bir neçə üzvü geri dönür. Buna tam olaraq nə könüllü nə də qeyri-ixtiyari demək olmaz.\nQaçqınlar isə təqib və ya münaqişə səbəbilə qaçırlar. Adətən onlar qaçmalarına səbəb olan vəziyyət dəyişdiyi zaman, məsələn sülh təmin olunandan, vəziyyət sabitləşəndən sonra geri dönürlər. Onlar bunu könüllü olaraq edirlər, çünki məmləkətdə vəziyyət yaxşılaşıb. Yaxud da sığınacaq aldıqları ölkənin rəsmiləri onlara geri dönmək vaxtının gəlib çatdığını deyir, və ya qaldıqları düşərgə bağlanır. Bu zaman da onların başqa seçmiləri qalmır.\nAmerikanın Səsi: Növbəti sualım daha çox könüllü miqrantlara aiddir. Biz məsələn ABŞ şəhərlərində Çaynataun, Kiçik İtaliya kimi və ya Nyu-Yorkda post-sovet ölkələrindən gələn insanların yaşadığı məhəllələrə rast gəlirik. Nə üçün insanlar belə yerlərdə yaşamağı seçirlər. Sualım ikinci hissəsi də budur ki, bu cür məhəllələrdə yaşamağa qərar verən insanların yaş kateqoriyası nədir? Ümumiyyətlə belə bir yaş kateqoriyası varmı?\nSüzan F. Martin: İnsanlar adətən etnik anklavlarda yaşayırlar, çünki onlar ölkəyə ilk dəfə gələndə orada insanlar onların dillərində danışdıqları üçün, və ya ailələri orada yaşadığı, və ya məhdud ingilis dili ilə onların dilində danışan insanların idarə etdiyi restoran və ya fabriklər kimi iş yerlərində işləyə biləcəkləri üçün oraya gedirlər.\nOnlar çox vaxt orada qalırlar çünki özləri ilk gəldikəri yerdə biznes qururlar və kök salırlar. Məsələn orada kilsələri olur və ya öz dillərində və mədəniyyətlərini əks etdirən xidmətlər göstərilir.\nDekabrın 18-i Beynəlxalq Miqrasiya Günüdür\nOrada onlar qucaq açan mühitlə qarşılarşırlar. Daha sonra isə insanlar oradan köçməyə başlayırlar, bu daha sonra ikinci və ya üçüncü nəsil immiqrantlar arasında baş verir, çünki ya başqa yerlərdə iqtisadi imkanlar yaranır, ya da onlar universitetə gedirlər, başqa yerdə yaşayan bir insanla evlənirlər, və ya onunla birlikdə başqa üçüncü bir yerə köçürlər, öz övladları olur və orada yeni icmalar qururlar.\nAmma bundan əlavə bu yerlərdə insanlara yardım edən rəsmi qurumlar olur. Onlar adətən “məmləkət assosiasiyaları” adlanır. Yəni məsələn ABŞ-da bir qrup miqrant bir araya gəlib yeni gələnlərə mebel almağa yardım edir. Və ya məsələn biri öz ölkəsində dəfn olunmaq istəyirsə, həmin insanın ailəsinə yardım etmək üçün pul toplanır.\nOnlar həmçinin məmləkətlərindəki ailələri, dostları və icmalarına yardım etmək üçün pul da göndərirlər. Məsələn Salvador, Honduras və ya Qvatemalada qasırğa baş veribsə, insanlar bu cür “məmləkət assosiasiyaları” vasitələri ilə ölkələrinə pul göndərə bilirlər.\nBu isə onları transmilli həyat sürmələrinə imkan yaradan rəsmi mexanizmlə təmin edir. Belə ki, onlara Birləşmiş Ştatlar, Fransa, Birləşmiş Krallıq və ya köçdükləri hər hansı ölkəyə inteqrasiya etməyə yardım edirlər, onlar isə təkcə öz ailələri deyil, məmləkətlərindəki icmalarına kömək edilər.\nAmerikanın Səsi: Nə üçün bəzi insanlar immiqrantları xoş qarşılamırlar, Bunun arxasındakı səbəb nədir?\nSüzan F. Martin: Yenə də bunun da çox səbəbi var. Onların bəziləri legitim narahatlıqlar və qorxulardır. İnsanların haqlı olaraq iqtisadi böhran zamanı immiqrasiya ilə bağlı narahatlıqları olur. Amma bəzi səbəblər də məntiqsiz olur.\nİnsanların beyinlərində immiqraiysı ilə bağlı çox sayda qərəzli fikirlər olur və onların düşüncələrinə təsir göstərir. Onlar immiqrantların yerlilərdən daha çox cinayət törədə və ictimai təhlükəsizliyə hədə ola biləcəyini düşünürlər. Onlara nə qədər immiqrantların yerlilərdən daha az cinayət törətdiklərinə dair araşdırmaların olduğunu söyləsən də, onlarda bu qorxu qalır. Onlar özlərini təhlükəsiz hiss etmək üçün immiqrasiyanı azaltmaq istəyirlər.\nBundan əlavə hər zaman irqçilik və din və mədəniyyətlə bağlı narahatlıqlar da mövcuddur.\nElə insanlar var ki, icmalarına başqa irq və ya dindən çox sayda insan köçdüyündə özlərini təhlükədə hiss edilər. Onlar hər şeyin əvvəlki qaydada olmasını istəyir.\nHətta onlara ailələrinin də keçmişdə nə zamansa immiqrant olduğunu söyləsən belə, onlar “o fərqlidir.” deyə cavab verirlər. İnsanlar ailələri buraya gəldiyi zaman da burada özlərini təhlükədə hiss edən insanların olduğunu dərk etmədən icmaya inteqrasiya ediblər.\nBu il dünyada 3000-dən çox miqrant həyatını itirib\nBu, Amerika tarixində müstəmləkə dövrünə qədər gedib çıxan bir vəziyyətdir, yeni deyil. Biz hər zamanın bunun öhdəsindən gəlməyi bacarmışıq. Ölkəyə gələn hər immiqrant axını yaxşı inteqrasiya edə bilib, amma insanlar hələ də qorxurlar və bu gün də bunun baş verə biləcəyinə inanmırlar. Ona görə də onlar immiqraisya islahatına qarşı çıxırlar.\nAmerikanın Səsi: Bəs hökumətlər necə? Hökumətlərin ölkəyə immiqrant cəlb etməyə nə isə sövq edirmi? Yoxsa onların beynəlxalq qanunlar və konvensiyalar qarşısında öhdəlikləri olduğu üçünmü immiqrantları qəbul etməyə məcburdurlar?\nSüzan F. Martin: İmmiqrasiya bizim sahib olduğumuz suverenliyin ən görünən əlamətidir. Hökumətlər istəməsələr bu konvensiyalara imza atmırlar, və ya onları heç hazırlamırlar belə. Yəni onlar bunu konvensiyalara imza atdıqları üçün etmirlər. Onlar onları bağlayan konvensiyaları qəbul edilər, çünki bunun yaxşı ideya olduğunu düşünürlər. Və hökümətlərin başqa ölkələrdən insan qəbul etmələri üçün bir çox səbəbləri var. İmmiqrasiya adətən həm mənşə ölkəsi həm də təyinat ölkəsində iqtisadi inkişafın mühərriyi olur. Ona görə də bunun qarşılıqlı faydası olur. Mənşə ölkəsi immiqrantların oraya pul köçürməsindən və vətənaşlarının xaricdə yeni bacarıqlar öyrənməsindən faydalanır.\nBəzən onlar miqrantların getdikləri ölkədə şirkətlərlə əlaqələr yaradırlar və öz ölkələrinə iş yerləri gətirirlər. Burada dünya boyu çağrı mərkəzlərini misal gətirmək olar. Miqrantlar getdikləri ölkələrə də böyük faydalar gətirirlər. İmmiqrantlar yerlilərdən daha çox sahibkarlıqla məşğul olurlar. Onlar yeni ideyalarla gəlirlər, yeni bizneslər qururlar.\nBəzən bu bizneslər iflasa uğrayır, sonra yenidən işə başlayır. Və onlar nəticədə yerləşdikləri icmada həyat qura bilirlər.\nOnlar həmçinin yerlilərin istəmədiyi, adətən də az maaşlı olan işlərdə işləyirlər. Bu işlər çox vaxt təhlükəli və ağır olur, amma onlara da ehtiyac var. Ona görə də immiqrantlar gəlib bir müddət həmin işlərdə işləyirlər, amma daha sonra onlar da başqa işlərə keçmək istəyirlər. Onların yerinə yeni immiqrantlar gəlirlər. Bəzən isə bəzi işlər üçün xüsusi ixtisas üzrə təhsil tələb olunur. İmmiqrantların getdikləri ölkələrdə isə bu cür işlərdə işləyəcək kifayət qədər insan olmur. Bu səbəblə də həmin işlərdə işləmək üçün immiqrantlar gətirilir.\nHətta ölkəyə humanitar səbəblə qaçqın qəbul etməyin belə həmin ölkəyə faydaları olur, çünki qaçqınlar ölkənin bir işçisinə çevrilirlər. Ölkələr əmək miqrantlar kimi onların da əməyindən faydalanırlar.\nBunun həm də xarici siyasət baxımından faydaları ola bilər. Məsələn bir ölkə qaçqın qəbul etməklə başqa bir ölkədə baş verənlərlə maraqlandığını, münaqişənin və ya təbii fəlakətin təsirlərinə məruz qalan insanların qayğısına qaldığını göstərir.\nBəzən də ölkələr həmçinin bunu hərbi əməliyyatlarına yardım etmək üçün edirlər. Məsələn Birləşmiş Ştatlar hər zaman münaqişə zamanı ölkələrində qaldıqları təqdirdə təhlükə ilə üzləşə biləcək insanlarla işləyib. Ona görə də ABŞ ordusu bir iraqlı və ya əfqan tərcüməçiyə deyə bilər ki, “əgər sən və sənin ailən təhlükə ilə qarşılaşsa, biz qaçqın proqramı ilə sizin təhlükəsizliyini təmin edə bilərik.”\nBunu etmək isə Birləşmiş Ştatlar üçün təhlükəsizlik baxımından fayda gətirir, çünki bu yolla ABŞ özünə müttəfiq qazanır.


Dünya çempionları: Cim Klark | Formula1 Azərbaycanda\nFormula1-in 68-ci mövsümünün başlamasına bir ay qalıb. Bu müddət ərzində Formula1-in tarixinə səyahət etmək, onun hər bir mövsümündəki əsas qəhrəmanı – dünya çempionu barədə məlumat vermək qərarına gəldik. Geridə qalmış 67 çempionatın 33 fərqli qalibi olub. F-1.az təqdim edir: Karyerasını Lotus-a həsr etmiş pilot - Cim Klark!\n20 Fevral 2017, 10:24\nCim Klark 1936-cı il martın 4-də Şotlandiyanın Fayfşir şəhərində anadan olub. Ailənin ən kiçik övladı olan Cim valideynlərinin etirazlarına baxmayaraq, yerli yarışlara qoşulur və müxtəlif qələbələr əldə edir. 1958-ci ildə yarışdığı adam isə onu gələcəyin ulduzu edəcəkdi – Kolin Çəpmən. Bu hadisə onun Lotus-a, oradan da Formula1-ə yolunu açır.\nCim Klark Formula1-də debüt edir. Hollandiya Qran Prisi, 1962-ci il\nYarışdığı illər 1960-1968\nYarışdığı komandalar Lotus\nİştirak (Start) 73 (72)\nÇempionluq 2 (1963, 1965)\nXal 255 (274) *\nİlk yarışı Hollandiya Qran Prisi, 1960-cı il\nİlk qələbəsi Belçika Qran Prisi, 1962-cı il\nSon qələbəsi Cənubi Afrika Qran Prisi, 1968-cu il\nSon yarışı Cənubi Afrika Qran Prisi, 1968-cu il\nKlarkın Formula1-də debütü 1960-cı il iyunun 6-da keçirilən Hollandiya Qran Prisinə təsadüf edir. Heç də pis yarışmayan sürücü son dövrələrdə boliddəki problemə görə yarışı dayandırmalı olur. Belçikada ilk xallarını qazanır, Portuqaliyada isə ilk dəfə podiuma yüksəlir. Növbəti mövsüm keçirilən İtaliya Qran Prisində isə Formula1 tarixinin ən faciəvi hadisələrindən birinin iştirakçısı olur.Volfqanq fon Trips və Cim Klarkın maşınları Parabolika döngəsində toqquşurlar. Fon Tripsin idarəetməni itirərək törətdiyi qəzada həm özü, həm də 15 azarkeş həlak olur. 1961-ci ildə 2 dəfə podiuma yüksələn Cim üçün növbəti mövsüm kifayət qədər uğurlu olur. Belçika, Britaniya və ABŞ-da qalib gələrək çempionatı ikinci yerdə başa vurur.\nCim Klark Belçika Qran Prisində. 1963-cü il\nCim 1963-cü ildə uzun müddət yenilənməyən rekorda imza atır – təqvimdəki 10 yarışdan 7-də, yəni, 70%-də qalib gəlir və ilk tituluna yiyələnir. Mövsüm ərzində qələbə qazandığı yeddi yarışdan birincisi olan Belçika Qran Prisi onun karyerasındakı ən yaxşı çıxışlarından biri hesab olunur. Belə ki, yağışlı və dumanlı havada səkkizinci yerdən start alan Cim yarışın lideri Qrəhəm Hill də daxil olmaqla, hamını keçərək birinciliyə yüksəlir. Yarışın 17-ci dövrəsində yağış daha da güclənir, lakin heç nə Cimi saxlaya bilmir. Bryus MakLarendən başqa bütün sürücüləri ən azı bir dövrə üstələyir və qalib gəlir. Cəmi altı nəfərin finişə çatdığını nəzərə alsaq, yarışın hansı şəraitdə keçdiyini müəyyən qədər təsəvvür etmək olar. Lakin indiki dövrdə yarış hakimləri trasda bir qədər su olduqda startı ləngidirlər…\nKlark növbəti mövsümdə üç qələbə qazansa da, çempionluq yarışında Con Sörtiz və Qrəhəm Hilldən geri qalır. 1965-ci ildə isə yenidən zirvəyə qayıdır. İlk yeddi yarışdan 6-da qalib gəlir. Bu qələbələri ardıcıl qələbə hesab etmək olar, çünki İndianapolis 500 yarışında qatıldığı üçün ondan bir gün əvvəl baş tutan Monako Qran Prisində iştirak edə bilmir. Son üç yarışda xal qazana bilməməsi də onun turnir cədvəlindəki yerinə təsir etmir. İndianapolis yarışında da zəfər onun olur və Cim bu seriyada haradasa yarım əsrlik tarix ərzində qalib gələn ilk avropalı sürücü olur.\nCim Klark İndianapolis 500 yarışının qalibidir. 1965-ci il\n1966-cı il ancaq ABŞ-dakı qələbə ilə əlamətdar olur. 1967-ci ildə isə qazandığı üç qələbə ilə yox, İtaliya Qran Prisindəki çıxışı ilə yadda qalır. Pouldan başladığı yarışa liderlik edən Cimin maşınının təkəri 12-ci dövrədə deşilir. Buna görə bütöv bir dövrəni deşilmiş təkərlə başa vuran şotland 16-cı yerə qədər geriləyir. Sonra isə rəqiblərini bir-bir keçən Cim yenidən liderliyə yüksələrək hamını təəccübləndirir. Lakin bəxt yenə də ondan üz döndərir – yarışın son dövrəsində yanacaq nasosunda problem yaranır, Cek Brəbhəm və Con Sörtiz onu keçirlər. Klark yarışı üçüncü yerdə tamamlaya bilir. Sörtiz isə cəmi 0.2 saniyə fərqlə finiş xəttinə birinci çatır.\n1968-ci il… Mövsümün ilk yarışı Cənubi Afrika Respublikasında baş tutur. Cim Klarkdan möhtəşəm başlanğıc gəlir – pouldan başladığı yarışda qalib olur, eyni zamanda ən sürətli dövrəni də o vurur. Növbəti yarışa hələ 4 ay vaxt olduğundan Cim BOAC 1000 km yarışlarında iştirak edir. 1968-ci il aprelin 7-də Brənds Hətçdə keçirilən bu yarışlardan birində iştirak etməsi nəzərdə tutulan Cimə Hokkenhayma gəlmək tapşırılır. Komandanın Firestone ilə müqaviləsinə əsasən, onlar Formula2 yarışında iştirak etməli idilər. Yarışın iki hissədə keçirilməsi nəzərdə tutulur. Lakin birinci hissənin beşinci dövrəsində trasdan çıxan Cimin maşını ağaca çırpılır. Onun boynu sınır, kəllə sümüyündə çatlar əmələ gəlir. Gənc dünya çempionu xəstəxanaya çatmamış həyatını itirir.\nCim Klarkın qəzaya uğramış maşınının qalıqları\nQəzanın səbəbləri heç vaxt qəti olaraq müəyyən edilmir. Lakin tədqiqatçılar hadisəni arxa təkərlərin çıxması ilə əlaqələndirirlər. Onun ölümü idman dünyasını dərindən sarsıdır. Cimin dəfninə dünyanın hər bir yerindən insanlar gəlir. Kolin Çəpmən açıq şəkildə bildirir ki, ən yaxşı dostunu itirib. Mövsümün sonunda isə çempion onun komanda yoldaşı Qrəhəm Hill olur. Qəzaya səbəb kimi müxtəlif versiyalar səsləndirilirdi. Qəza yerində tədqiqatlar təyyarə qəzasında olduğu kimi aparılır və üç həftə davam edir. Sörtiz və Brəbhəm başda olmaqla, bir çox sürücülər əmin idilər ki, bu, Klarkın səhvindən baş verməyib. Onların fikrincə, Klark belə səhvə yol verəcək sürücü deyildi. Motor Sport jurnalının gənc müxbiri Endryu Marriott hadisəni belə qələmə alır: “O günlərdə Formula1-də ölüm hadisələri çox olurdu. Amma Cim Klark kimi parlaq istedadı və bacarığı olan birinin ölməsi? İnsanlar qəzanın arxa təkərlərə görə baş verdiyini hesab edirlər. Lakin Cosworth motorunun mexaniki ölçü vahidinin sıradan çıxmasının da buna səbəb olduğunu düşünənlər var”.\nQəzanın baş verdiyi yerdə onun xatirəsinə nəhəng abidə qoyulub. Dəyişikliklərdən sonra artıq həmin yer trasdan xeyli kənarda, meşəlik sahədə qalıb. Lakin oranı asanlıqla tapmaq mümkündür.\nCim Klarkın heykəli\nCim Klark qısa karyerasına böyük nailiyyətlər sığışdıra bilib. Öldüyü vaxt Formula1-in ən çox qələbə (25) və poul (33) qazanmış sürücüsü idi. O, ən çox Böyük Dəbilqə qazanan sürücüdür – 8 dəfə. İkinci yeri isə Alberto Askari və Mixael Şumaxer tuturlar – onlar beş dəfə buna nail olublar. Hər zaman Cim Klarkın bütün yarışlarda qalib gələcəyinə and içdiyi bildirilir. Düzdür, bunu etmək mümkün deyil. Lakin Cim çıxdığı hər üç yarışdan birində qalib gəlib. Podiuma 32 dəfə yüksəlsə də, bunların 25-də qalib gəlib. Ən maraqlısı isə odur ki, Cim Klark Formula1 karyerası boyunca cəmi bir yarışda – 1963-cü ildə keçirilən Almaniya Qran Prisində ikinci yeri tutub.\nTəəssüflər olsun ki, Cim Klark da Formula1-in ilk illərindəki bir çox çempion kimi, diqqətdən kənarda qalan çempiondur. Ondan daha titullu on sürücü var, lakin artıq çoxdan bilirik ki, Formula1-də pilotun necəliyini təkcə titul sayı təyin etmir. Klarkın bir komandaya sadiq qaldığı qısa karyerasına nəzər saldıqda, statistikalara valeh olmamaq mümkün deyil. Kim bilir, o qəza olmasaydı, bəlkə də ən azı üçüncü çempionluğunu da əldə edəcəkdi.\nFormula1 onun kimi bir idmançı gördüyü üçün şanslı idman növüdür, lakin təəssüflər olsun ki, biz onu canlı izləyə bilməmişik. Bunu desək, çox güman ki, heç kim bizi qınamaz: Cim Klark Formula1 tarixinin ən güclü beş sürücüsündən biridir…\nLotus, Colin Chapman, Jim Clark, Jack Brabham, John Surtees, Hockenheim, Graham Hill, Hockenheimring, 1967 İtalian Grand Prix, 1953 Belgian Grand Prix\n27, May - 16:216202\n27, May - 18:266029\n28, May - 10:015996\nAlmaniya-2019: Yarışa hava proqnozu\nŞ.Lekler: “Yarış mənim üçün erkən bitdi”


Azərbaycanın xarcici işlər naziri Suriyaya gəlib\n11 Aprel 2007 17:50 (UTC+04:00)\nAzərbaycan, Bakı/ Trend müxbir A.Qasımova/ Azərbaycanın xarici işlər naziri Elmar Məmmədyarov İordaniyaya rəsmi səfərini başa vuraraq aprelin 11-də Suriyaya gəlib. Bu barədə Azərbaycanın Livandakı fəxri konsulu Nazih Qassub məlumat verib.\nAzərbaycan XİN rəhbərini Suriaya səfərində müşayiət edən konsul deyib ki, Dəməşqə səfər proqramında Məmmədyarovun ölkə prezidenti, parlamentin spikeri, XİN rəhbəri və ticarət-sənaye palatasının nümayəndələri ilə görüşü nəzərdə tutulub.\nSiyasi, iqtisadi və digər ikitərəfli münasibətlərin canlandırılması, həmçinin Suriyada Azərbaycan səfirliyinin açılması məsələlərinə baxılacaq.\nAprelin 13-də E.Məmmədyarov Dəməşqdən Livana yola düşəcək. Burada onun prezident, baş nazir, parlamentin spikeri, xarici işlər naziri və digər şəxslərlə görüşləri olacaq. Güman edilir ki, Livanda adları hələ açıqlanmayan 3-4 saziş imzalanacaq.\nAzərbaycan XİN rəhbərinin 3 Yaxın Şərq ölkəsinə səfəri aprel (9-10) ayında İordaniyaya səfərlə başlayıb. Nazirin Yaxın Şərq turnesi aprelin 13-də Livanda başa çatacaq.


Azərbaycanda COVID-19-a yeni yoluxanların sayı 8 minə yaxınlaşdı, daha 23 nəfər öldü\nMüstəqil AZ 23:19 / 05 Fevral 2022\nAzərbaycanda bu gün koronavirus infeksiyasına 7 min 704 yeni yoluxma faktı qeydə alınıb, 4 min 109 nəfər müalicə olunaraq sağalıb və evə buraxılıb. Bu barədə Nazirlər Kabineti yanında Operativ Qərargah məlumat yayıb.\nQeyd olunub ki, son sutkada 23 nəfər COVID-19-dan dünyasını dəyişib.\nİndiyədək ölkədə ümumilikdə 691 min 180 nəfərin koronavirus infeksiyasına yoluxması faktı müəyyən edilib, onlardan 641 min 538 nəfər müalicə olunaraq sağalıb, 8 min 846 nəfər vəfat edib. 40 min 796 nəfər aktiv xəstə sayını təşkil edib.\nSon sutka ərzində yeni yoluxma hallarının müəyyənləşdirilməsi ilə əlaqədar 20 min 531, bu günə qədər isə ümumilikdə 6 milyon 248 min 414 test icra olunub.\nBu gün COVID-19-a qarşı 36 min 448 vaksin vurulub. Gün ərzində birinci mərhələ üzrə vaksinasiya olunanların sayı 3 min 98, ikinci mərhələ üzrə vaksinasiya olunanların sayı 2 min 25 nəfər təşkil edib. Ölkədə buster doza vaksin alanların sayı 31 min 325 təşkil edib.\nBu günə qədər ölkədə vurulan vaksinlərin ümumi sayı 12 milyon 186 min 279, birinci mərhələ üzrə peyvənd olunanların ümumi sayı 5 milyon 245 min 925, ikinci mərhələ üzrə vaksinasiya edilənlərin sayı 4 milyon 750 min 763 nəfər təşkil edir.\nÜmumilikdə isə 2 milyon 189 min 591 buster doza vurulub.\n← Zaqatalada meşəlik ərazidə yanğın olub\nRusiyalı rejissor vəfat etdi →


Bolqarıstanın Azərbaycan səfirliyi — Vikipediya\nBolqarıstanın Azərbaycan səfirliyi\nE.Qocayeva küç. 13\nBolqarıstanın Azərbaycan səfirliyi — Bolqarıstan Respublikasının Azərbaycan Respublikasındakı diplomatik nümayəndəliyidir. Paytaxtda - Bakı şəhərində yerləşir. Bolqarıstanın Azərbaycandakı fövqəladə və səlahiyyətli səfiri 2012-ci ildən Maya Xristovadir\nAzərbaycanın Bolqarıstan səfirliyi\n↑ İlham Əliyev Bolqarıstanın Azərbaycanda yeni təyin olunmuş səfirinin etimadnaməsini qəbul etmişdir. president.az, 24.09.2012 (azərb.)\nBolqarıstanın Azərbaycan səfirliyinin rəsmi saytı\nMənbə — "https://az.wikipedia.org/w/index.php?title=Bolqarıstanın_Azərbaycan_səfirliyi&oldid=5722238"\nBolqarıstanın diplomatik nümayəndəlikləri\nBu səhifə sonuncu dəfə 18 yanvar 2021 10:15 tarixində redaktə edilib.


Olland prezidentlərin görüşünü yenidən təşkil edəcək – İddia\n5 Sentyabr 2014 13:33\nAzərbaycan və Ermənistan prezidentləri Fransa prezidenti Fransua Ollandın təşəbbüsü ilə yaxın zamanlarda yenidən görüşə bilərlər. Publika.az xəbər verir ki, Rusiya mediası bu barədə qərb mənbələrinə istinadən məlumat yayıb.\nMəlumata görə, NATO-nun Uels sammitində hər iki ölkənin dövlət başçıları ilə ayrılıqda görüşən Olland Qarabağ mövzusuna da toxunub. Məhz Uels sammitindən sonra Fransa prezidentinin təşəbbüsü ilə üçtərəfli görüş keçirilə bilər.\nQeyd edək ki, bu ilin iyulunda Olland prezidentlərin görüşməsi ilə bağlı təklif irəli sürmüşdü. Həmin vaxt Fransanın Ermənistandakı səfiri açıqlama ilə çıxış edərək bildirmişdi ki, Azərbaycan və Ermənistan prezidentləri görüşmək barədə razılığa gəlsələr, Fransa görüşün keçirilməsi üçün əlindən gələni edəcək.\n“Dağlıq Qarabağ münaqişəsinin nizamlanması istiqamətində aparılan danışıqlar prosesini sürətləndirmək lazımdır. Bundan başqa, Olland münaqişə ətrafında razılığın əldə olunması üçün tərəfləri mövqelərini dəyişməyə çağırmışdı. Məhz buna görə də Fransua Olland görüşün keçirilməsini təklif edib. İndi isə Azərbaycan və Ermənistan prezidentləri görüşlə bağlı razılığa gəlməlidir. Biz görüşün keçirilməsinə hazırıq”, - deyə səfir bildirmişdi.\nLakin həmin vaxt görüşlə bağlı razılaşma əldə olunmadı.\nAzərbaycan Xarici İşlər Nazirliyinin mətbuat xidmətinin rəhbəri Elman Abdullayev də Publika.az-a açıqlamasında bu təklifi dəyərləndirərkən demişdi ki, Azərbaycan görüş xatirinə görüşlərin keçirilməsini istəmir.\nXİN sözçüsü qeyd etmişdi: “Biz görüşlərdən konkretlik istəyirik və danışıqların substantiv şəkildə aparılmasının tərəfdarıyıq. Təəssüf ki, bu gün Ermənistan görüşlərin keçirilməsinə maraq nümayiş etdirmir və müxtəlif bəhanələrlə bundan qaçır. Bir şeyi anlamalıdırlar ki, müxtəlif bəhanələrlə qaça bilərlər, amma bu məsələlərin əsasında Ermənistanın işğalçılıq siyasəti dayanır. Ermənistan Azərbaycan ərazilərini tərk etməli, bu da sülh prosesinin başlanğıcının əsası olmalıdır. Cənab Prezidentin də qeyd etdiyi kimi, etimad tədbirləri işğal olunmuş ərazilərin boşaldılmasından sonra başlaya bilər. Həmsədrlər də vasitəçilik missiyalarının uğurlu olması üçün buna çalışmalıdırlar və bütün danışıqlar mahiyyət üzərində qurulmalı, konkret nəticələrə söykənməlidir”.\nOllandın bu təklifi qəbul edilmədikdən sonra cəbhədə məlum gərginlik yaşandı. Daha sonra Rusiyanın təşəbbüsü ilə Soçi görüşü baş tutdu. Ekspertlər bunu Rusiyanın Qərbə əzələ nümayişi hesab edirdilər. Ehtimallar var idi ki, Qərb Qarabağ münaqişəsinin həllində aktivləşəcək. Hazırkı proseslər də məsələlərin buna doğru getdiyini göstərir.


Bakıda “ərəb” ləqəbli narkotacir saxlanıb - FOTO\n19 Apr. 2019 15:06\nSəbail Rayon Polis İdarəsi və 8-ci Polis Bölməsi əməkdaşlarının həyata keçirdiyi uğurlu əməliyyat-axtarış tədbiri nəticəsində narkotik vasitələrin qanunsuz dövriyyəsi və alqı-satqısı ilə məşğul olan şəxs ifşa edilib.\nDaxil olan məlumat əsasında Bakı şəhər sakini, əvvələr dəfələrlə məhkum olunan Telman Mirzəyev polislər tərəfindən saxlanıb. Onun əlində olan bağlamaya baxış keçirilən zaman narkotik vasitələr olan 1 kiloqram 2 qram heroin, 6 kiloqram 520 qram marixuana və 50,315 qram tiryək aşkar olunaraq götürülüb. Araşdırma zamanı müəyyən edilib ki, saxlanan şəxs narkotik vasitəni şəxsiyyəti istintaqa məlum olmayan İran vətəndaşından satmaq niyyəti ilə əldə edib.T.Mirzəyev ifadəsində narkotik vasitəni əldə etdiyi şəxslə bir neçə il əvvəl cəzaçəkmə müəssisəsində tanış olduğunu bildirib.\nFaktla bağlı 8-ci Polis Bölməsində toplanan materiallar Səbail RPİ-nin İstintaq Şöbəsinə göndərilib. T.Mirzəyev barəsində Cinayət Məcəlləsinin müvafiq maddəsi ilə cinayət işi başlanıb. Onun barəsində məhkəmənin qərarı ilə həbs qətimkan tədbiri seçilib, əməliyyat-istintaq tədbirləri davam etdirilir.


İrandakı prezident seçkiləri barədə nələri bilməlisən? Maksimum qısa formada təqdim edirik!\n18 iyunda İranda prezident seçkiləri keçiriləcək. Hazırkı Prezident Həsən Ruhani bu vəzifədə maksimum – iki dəfə prezident seçildiyindən üçüncü dəfə öz namizədliyini irəli sürə bilməz. Seçkinin təfərrüatları ilə bağlı bilməli olduğunuz əsas məqamları təqdim edirik!\nPrezidentin İran siyasətindəki rolu və gücü nədədir?\nKonstitusiyaya görə, dini liderdən sonra “ikinci ən yüksək vəzifə” prezidentlikdir. 1989-cu ilə qədər İranda prezidentlik daha çox simvolik xarakter daşıyırdı. Lakin 1989-cu il konstitusiya dəyişikliyindən sonra İranda bir növ prezidentlik sistemi tətbiq olundu. Dini liderin müəyyən etdiyi ümumi qaydalara əsasən, prezident ölkənin mövcud siyasətini müəyyənləşdirir və həyata keçirir. Prezident konstitusiyanın icrasından məsuldur. O büdcəni öz kabineti ilə hazırlayır və Parlamentə təqdim edir. Prezident səfirləri təyin edir. O, həmçinin Parlamentdən referendum keçirilməsini tələb edə bilər. Prezidentlik müddəti 4 ildir və prezident xalq səsverməsi ilə seçilir. Ardıcıl olaraq ən çox iki dövr seçilmək hüququ vardır. Ancaq prezidentin səlahiyyətləri müəyyən məhdudiyyətlərə malikdir. İrandakı ikili quruluş prezidentin fəaliyyət dairəsini məhdudlaşdırır. Məsələn, xarici siyasətdə prezidentin təyin etdiyi xarici işlər nazirinin səlahiyyətləri əslində kifayət qədər məhduddur. Dini liderə bağlı təşkilatların, xüsusilə Ali Milli Təhlükəsizlik Şurasının və İnqilab Keşikçiləri Ordusunun komandirlərinin Xarici İşlər Nazirliyi ilə eyni sahədə səlahiyyət sahibi olduqları və sözlərinin xarici işlər nazirindən daha çox keçərli olduğu məlumdur.\nSeçki prosesi necə keçirilir və kimlər namizəd ola bilir?\nNamizəd olmaq üçün konstitusiyada bəzi şərtlər var. 115-ci maddədə “İran mənşəli və İran vətəndaşı olmaq, idarəetmə bacarıqlarının mövcud olması, keçmişində heç bir cinayət halının mövcud olmaması, etibarlılığa və dindarlığa sahib olmaq; İran İslam Respublikasının və ölkənin rəsmi məzhəbinin təməl dəyərlərinə sadiq qalmaq ” kimi ifadələr işlədilib və prezidentlərin “dini və siyasi ləyaqət sahibləri” arasından seçiləcəyi bildirilirib. Mayın əvvəlində Seçki komissiyası qarşıdan gələn seçkilər üçün bəzi əlavə kriteriyalar elan edib: 40-70 yaş arası, magistr dərəcəsi olan, hər hansı bir cinayətə görə məhkumiyyəti olmayan, inzibati vəzifələrdə ən azı 4 illik təcrübəsi olan şəxslərin namizəd ola biləcəyi vurğulanıb. Hər seçki dövründə qadınların namizədlik qeydləri olsa da, Seçki Şurasından heç vaxt təsdiq olunmayıblar.\nBu seçkilərə neçə nəfər namizədliyini irəli sürüb?\nƏbdülnasir Həmmati, Əmirhüseyn Qazizadə, İbrahim Rəisi, Möhsün Rezai, Səid Cəlili. Foto: wikipedia\nPrezident seçkilərində namizəd olmaq istəyənlər 11-15 may arasında rəsmi olaraq qeydiyyatdan keçib. 592 nəfər müraciət edib. Müraciətlərdən yalnız 7-nin müraciəti təsdiqlənib. Onlardan beşi şərti olaraq mühafizəkar, iki nəfər isə mərkəzçi və islahatçı sayılır. Seçkilərində iştirakına icazə verilmiş yeddi namizəddən ikisi isə seçkilərə az qalmış geri çəkilib: reformist millət vəkili Möhsün Mehralizadə və mühafizəkar deputat Əlireza Zakanim.\nBununla da İranda 18 iyunda prezidentlik uğrunda yarışanların sayı 5 olub.\nBəs digər namizədlər kimlərdir?\nMühafizəkar namizəd İbrahim Rəisi seçkilərin lideri sayılır. Hətta gələcəkdə Ali Dini Rəhbər Ayətullah Əli Xameneyini də yerinə keçə biləcəyi düşünülür. O, seçki kampaniyası gedişatında iqtisadi tənəzzüllə son qoyacağını vəd edib.\n66 yaşlı Möhsün Rezai 3 dəfə prezidentlik uğrunda mübarizəyə qatılıb. O, 1981-ci ildə İran İslam İnqilabı Keşikçiləri Korpusunun (İİKK) komandiri təyin olunub.1980-1988-ci illərdə İran-İraq müharibəsi zamanı İİKK qüvvələrinə rəhbərlik edib.\nSəid Cəlili 2007-2013-cü illərdə xarici işlər nazirinin müavini vəzifəsində işləyib. O, eyni dövrdə nüvə məsələləri ilə bağlı danışıqlarda ölkəsinin nümayəndə heyətinin rəhbəri olub. Vəzifələrin çoxuna bilavasitə Ali Dini Rəhbər tərəfindən təyin olunub. Cəlili 2013-cü ildəki prezident seçkilərində ona verilən səslərin sayına görə üçüncü yeri qazanıb.\nƏbdülnasir Həmmati 2018-ci ildən bəri Mərkəzi Bankın rəhbəri vəzifəsində çalışıb. O, müxtəlif administrasiyalar dövründə mühüm vəzifələrə təyin olub. Bu, onun fərqli siyasi qütblərə mənsub qüvvələrlə işləmək qabiliyyətinin sübutu kimi qəbul edilir. İqtisadi elmlər doktoru olan Əbdülnasir Həmmati, Tehran Universitetində dərs deyir.\nƏmirhüseyn Qazizadə Haşimi 50 yaşındadır və prezident vəzifəsinə iddiaçılar arasında ən gənc namizəd sayılır. 2008-ci ildən bəri Məşhəd seçki dairəsini təmsil edən millət vəkili, ötən ilin mayından bu yana parlament sədrinin birinci müavinidir.


TƏLƏB OLUNAN SƏNƏDLƏR » "MAARİFÇİ" Tələbə Kredit Fondu\nBAŞ SƏHİFƏ » TƏHSİL KREDİTLƏRİ » TƏLƏB OLUNAN SƏNƏDLƏR\nSənədlərlə bağlı vacib məqam\nTələbənin həm onlayn müraciət zamanı, həm də müqavilə imzalamaq üçün Fonda yaxınlaşdığı zaman müvafiq meyarlara cavab verdiyini sübut edən təsdiqedici sənədi təqdim etməsi vacibdir. Əks halda tələbənin müraciətinə sənədlərin natamamlığı səbəbilə imtina oluna bilər.\nBu səhifədə bütün mümkün sənədlərin siyahısı və onların əldə olunması üçün kömək xarakterli məlumat təqdim olunur. Lakin nəzərə almaq lazımdır ki, elan sessiyasına görə tələb olunan sənədlərin siyahısı fərqlilik göstərə bilər. Bu baxımdan, sənədləri hazırlamağa başlamamışdan əvvəl, sessiya üzrə tələb oluna biləcək sənədlərin siyahısını bir daha nəzərdən keçirməyinizi məsləhət görürük ki, lazımsız sənədlərin hazırlanmasına vaxtınızı və enerjinizi sərf etməyəsiniz.\nMüraciət zamanı kimlik məlumatlarınızın düzgünlüyünü yoxlamaq üçün təsdiqedici sənəd olaraq şəxsiyyət vəsiqənizin təqdim olunması tələb olunur.\nMüraciət zamanı cari təhsil məlumatlarınızın düzgünlüyünü yoxlamaq üçün təsdiqedici sənəd olaraq tələbə biletinizin təqdim olunması tələb olunur.\nMüraciət zamanı tələbənin valideynlərinin (himayəçilərinin) illik gəlirinin tələb olunan meyarlara uyğunluğunu yoxlamaq üçün təsdiqedici sənəd olaraq valideynlərinin (himayəçilərinin) "Əmək haqqı göstərilməklə iş yerindən arayışın" təqdim olunması tələb olunur. Vətəndaşlarımız bu arayışı elektron qaydada asan və qısa şəkildə "Elektron hökumət" portalından (www.e-gov.az) əldə edə bilərlər. Arayışın tarixi və müraciət tarixi arasında ən çox 10 (on) təqvim günü fərq ola bilər. Bu müddəti ötürmüş arayışlar qəbul olunmur.\nGüzəştli kredit paketləri üçün tələb olunan sənədlər\nMüraciət zamanı tələbənin güzəştli paketdə göstərilən qruplara aidiyyətini yoxlamaq üçün təsdiqedici sənəd olaraq müvafiq qurum tərəfindən verilən təsdiqedici sənədin/arayışın təqdim olunması tələb olunur.\nTəsdiqedici sənədlərə dair məlumat almaq üçün bu normativ-hüquqi akta müraciət oluna bilər: Azərbaycan Respublikası Nazirlər Kabinetinin 2015-ci il 21 sentyabr tarixli 311 nömrəli qərarı ilə təsdiq edilmiş“Sosial müavinətlərin, təqaüdlərin və kompensasiyaların təyin olunması üçün təqdim edilən sənədlərin rəsmiləşdirilməsi, baxılması və saxlanılması Qaydaları”na 7 nömrəli əlavəsində göstərilən Müavinət, təqaüd və kompensasiyanın təyin edilməsi üçün tələb olunan sənədlərin siyahısına.\nSənədin rəngli skan variantı (elektron surəti) yüklənməlidir. Yüklənmiş şəkillər keyfiyyətli və oxunabilən olmalıdır.


"Rayonumuzun gənc müəllimləri" rubrikasının bugünkü qonağı Vüsalə Hüseynova olub\n2018-ci ildə Təhsil Nazirliyi tərəfindən keçirilmiş müəllimlərin işə qəbulu (MIQ) imtahanında iştirak edib 52 bal toplayaraq Samux rayon Alabaşlı kənd tam orta məktəbə riyaziyyat müəllimi təyin olunmuş Vüsalə Hüseynova 1990-ci ildə Samux rayon Sərkar kəndində dünyaya gəlib. Orta təhsilini elə doğulduğu kənd məktəbində alıb. 2014-2018-ci illərdə Gəncə Dövlər Universitetinin “Riyaziyyat və informatika” fakültəsinin “Riyaziyyat müəllimliyi” ixtisasında ali təhsil alıb.\nAlabaşlı kənd tam orta məktəbində riyaziyyat müəllimi kimi yeni fəaliyyətə başlamış Vüsalə müəllimin təəssüratlarını öyrənmək üçün Onunla həmsöhbət olduq.\nVüsalə müəllim, ali təhsili müəllimlik peşəsi üzrə almağınıza və müəllim olmağınıza hansı amillər təsir edib?\nMüəllimlik peşəsi üzrə ixtisas seçimini elə orta təhsil aldığım məktəbdə dərs deyən müəllimlərdən ilham alıb seçmişəm, amma aldığım təhsil üzrə işləməyimə təsir edən amillərin əsası ailəmizdən yaranıb. Atam, həyat yoldaşım, anam müəllim işlədikləri üçün, həm də riyaziyyat müəllimi olmaları məndə bu peşəyə daha da həvəs yaratdı.\nBildiyimiz kimi müəllim kimi ilk iş yerinizdir hazırda çalışdığınız məktəb. Şagirdlərlə ilk dərs gününüz necə keçib?\nMüəllim kimi ilk dərs günündə biraz həyəcanlı idim. Amma o həyəcan uşaqlarla ünsiyyət və tanışlıqdan sonra yavaş-yavaş azaldı. Sinfə, uşaqlara alışmağım bir xeyli vaxt alar deyə düşünürdüm amma eksinə çox az bir zamanda hər şey qaydasına düşdü.\nBəs ilk iş yerinizdə müəllim kollektivinin sizə qarşı münasibəti necə idi ilk vaxtlar?\nMüəllim kollektivinin mənə qarşı münasibətinin tez bir zamanda mehribancasına olmasını düzü gözləmirdim, məktəbdə ilk dərs günündən etibarən həm rəhbərlik, həm də müəllim kollektivinin mənə gənc müəllim kimi isti və mehriban münasibətini gördüm. Qeyd etmək istəyirəm ki, məktəbə uyğunlaşmağıma kollektivin mənə qarşı isti və mehriban münasibətinin böyük təsiri oldu.\nTədris etdiyiniz fənn həm çətin həm də maraqlı fənndir. Şagirdlərin riyaziyyata marağı necədir və onlarda marağı artırmaq üçün nələr etməyi planlaşdırırsınız?\nBəli riyaziyyat həm çətin, həm də maraqlı fənndir. Şagirdlərin marağı var bu fənnə, amma müəllim yaradıcı olmalıdır deyə düşünürəm. Bu səbəbdən gələcək günlərdə şagirdlərin bu fənnə marağını daha da artırmaq üçün müxtəlif bilik yarışı və fənn gecələri keçirməyi düşünürəm.\nYaşadığınız kəndlə çalışdığınız məktəbin arasında 15km-dən artıq məsafə var. Bu hal sizin üçün çətinlik yaradırmı?\nDüz deyirsiniz yaşadığım kəndlə çalışdığım məktəb arasında xeyli məsafə var, amma bu mənimçün heç bir çətinlik yaratmır. Çünki mən peşəmi ürəkdən sevərək seçmişəm və inanmıram ki, hansısa amil bu sevginin azalmasına təsir göstərə bilsin.\nSonda müəllim olmaq istəyən şəxslərə bir gənc müəllim kimi nə tövsiyə edərdiniz?\nMüəllim olmaq istəyənlərə tövsiyəm, öz üzərlərində həvəslə və yorulmadan işləmək, imtahana ciddi hazırlaşmaqdır. Çünki mən bu peşəni sadəcə işləmək üçün yox, eyni zamanda gələcəyimiz olan uşaqlara sağlam təhsil vermək, onlara düzgün yol göstərmək və bildiklərimi onlara öyrətmək üçün seçmişəm. Müəllim olmaq istəyən hər kəsə bol uğur və müvəffəqiyyət arzulayıram.


Xəbər verdiyimiz kimi, "Gilavar" Hava və Ekstrim İdman Klubunun 3 üzvü itkin düşüb. Onların axtarışı bir həftədən artıqdır ki, davam etsə də, hələki bir nəticə verməyib.\n"Qafqazinfo" xəbər verir ki, sosial şəbəkələrdə Fəridə Cəbrayılzadə, Babur Hüseynov və Namin Bünyatzadənin fotoları paylaşılır, dostları onlarla birgə yaşadığı xatirələri bölüşürlər.\nOnlar arasında F, Cəbrayılzadənin ötən ilin sentyabr ayında yazdığı şeiri feysbukda müzakirə mövzusuna çevirilib.\nQadın kömək istəyənin dadına çatmaq üçün yumruğunu qaldırar\nİstəyirəm Quşları Qəfəs'siz çəkə bilsin.\nXəbərlər Baxılıb: 2551 Tarix: 04 yanvar 2018\ngeyimler son xeberler qadin dunyasi donlar 2020 sade makiyaj sekilleri ləkələr oğlanlar necə qızları sevirlər tarixdə iz qoyanlar hicab baglamaq usullari xeberler kosmetika terbiyesiz saç yığımları


Kirayə Daşınmaz əmlak, Bina evi / mənzil, Köhnə tikili - Bakı, Nizami r,metro Neftçilər 67737 — Birja\nElan № 67737Tarix: 03.09.2016 Baxış sayı:530\nNeftçilər metrosundan 10 dəqiqəlik məsafədə 5 mərtəbəli binanın 1-ci mərtəbəsində , 2 otaqlı ev. Hər bir şəraiti var. Mənzil yaşayiş üçün tam uygundur, (remontdan sonra yaşayış olmayıb). mebel, bəyaz əşyalar ( kondisioner, soyuducu, kuxna mebeli, və s. ) var . Binanın məhləsi işıqlı , sakit , uşaqlı ailələr üçün uyğundu. İşığı, qazı, istilik sistemi , suyu daimidir. Maraqlananlar buyurub zəng etsinlər.


Prezident Sumqayıtla bağlı hansı məsələlərə toxundu? | SUMQAYITXEBER.COM\nSUMQAYITXEBER.COM > SUMQAYIT > Prezident Sumqayıtla bağlı hansı məsələlərə toxundu?\nMüəllif: sumqayitxeber.com • Tarix: 11 Aprel 2017 • Baxış sayı: 1,480 dəfə • Şərh yoxdur\nPrezident İlham Əliyevin sədrliyi ilə Nazirlər Kabinetinin 2017-ci ilin birinci rübünün sosial-iqtisadi inkişafının yekunlarına və qarşıda duran vəzifələrə həsr olunan iclası keçirilib. İclasda prezident İlham Əliyev Sumqayıtla bağlı bir sıra mövzulara toxunub.\nsumqayitxeber.com prezidentin çıxışından seçmələri təqdim edir:\n“Köçkünlərin problemləri də əminəm ki, yaxın vaxtlarda öz həllini tapacaq”\n” Sumqayıt şəhərlərində qəzalı binalarda yaşayan köçkünlərin problemləri də əminəm ki, yaxın vaxtlarda öz həllini tapacaq. İlk növbədə, ən ağır vəziyyətdə yaşayan dörd min köçkün ailəsi yeni evlərə köçürüləcəkdir. Bu proses mərhələli yollarla həll ediləcək, həm yeni binalar tikilir, eyni zamanda, vaxtilə tikilmiş mövcud binalarda mənzillər alınacaq və məcburi köçkünlər orada yerləşdiriləcəkdir. Hesab edirəm ki, yaxın bir neçə aydan sonra birinci qrup köçkünlər yeni evlərə köçürüləcəkdir.”\n“Sumqayıt Kimya Sənaye Parkında yaradılmaqda olan “SOCAR Polymer” zavodu çox nəhəng sənaye müəssisəsidir”\n“Mən sahibkarların diqqətini böyük bir layihəyə cəlb etmək istəyirəm. Bu, Sumqayıt Kimya Sənaye Parkında yaradılmaqda olan “SOCAR Polymer” zavodudur. Bu, çox nəhəng sənaye müəssisəsidir, yüz milyonlarla dollar sərmayə qoyulur və çox gözəl məhsul istehsal edəcək. Bu məhsul əlbəttə, həm daxildə istifadə olunacaq, həm də ixracyönümlüdür. Ancaq mən qeyd etməliyəm ki, bu xammalın əsasında çox ciddi bir sənaye sahəsi yaradıla bilər. Biz demək olar ki, indi bütün hazır plastik məhsulları xaricdən idxal edirik. Ancaq “SOCAR Polymer”in işə düşməsindən sonra Azərbaycanda hazır məhsul istehsal etmək üçün yaxşı imkanlar yaranır və bu, biznes üçün də çox gəlirli bir sahə olacaq. Ona görə, bizim dövlət qurumlarına müraciət edirəm, onlar sahibkarlara bunu daha da yaxşı başa salsınlar ki, “SOCAR Polymer”in bir çox hazır məhsulu əsasında zavodlar, fabriklər yaradıla bilər. Bu, həm yeni iş yerlərinin yaradılması deməkdir, həm də sahibkarlara əlavə gəlir gətirəcək və bizim ixrac məhsulumuz da daha böyük qiymətə xarici bazarlara çıxarılacaq. Əgər belə olmasa, “SOCAR Polymer”in məhsulu ancaq xammal kimi xaricə satılacaq. Əlbəttə, bu da yaxşı haldır, amma əminəm ki, mənim məsləhətim nəzərə alınacaqdır.”


Azərbaycan İtaliyadan 10 təlim-döyüş təyyarəsi aldı – VİDEO – ASSA news\nAzərbaycan İtaliyadan 10 ədəd M-346 təlim-döyüş təyyarəsi alıb.\nBu barədə Rusiya internet mənbələrində (https://www.ridus.ru/news/285057) məlumat yer alır.\n“Alenia Aermacchi M-346 Master“ əvvəlcə pilotların döyüş hazırlığının yüksəldilməsi üçün nəzərdə tutulurdu və İtaliyanın “Leonardo Aircraft” şirkəti tərəfindən istehsal olunur. Təyyarə ilk uçuşunu 2004-cü ildə keçirib. O vaxtdan bəri İtaliyanın və bəzi digər ölkələrin Hərbi Hava Qüvvələri bu təyyarələrdən alıb.\nİndi Rusiya mənbələrində göstərilir ki, Azərbaycan “Leonardo” şirkətindən 10 təyyarə alıb və daha 15 təyyarə sifariş verib.\nTəyyarədə iki turboreaktiv mühərrik quraşdırılıb və bu mühərriklərin sayəsində M-346 saatda 1050 kilometrə qədər sürət yığa bilir. Şirkət təyyarəni daha da təkmilləşdirərək onu təlim-döyüş təyyarəsinə çevirib. M-346 təyyarələrinin təlim-döyüş versiyası qanadaltı asmalarda 3 tona qədər ağırlığında cəmi 5 bomba daşıya bilir.\n“Leonardo” şirkətinin Azərbaycana satdığı və satmağa hazırlaşdığı təyyarələrin neçəsinin təlim-məşq, neçəsinin təlim-döyüş təyinatlı olduğu məlum deyil. Lakin ehtimal edilir ki, bu təyyarələrin əsas qismi məhz təlim-döyüş təyinatlı olacaq. Çünki pilotların döyüş hazırlığı üçün o qədər də çoxsaylı təyyarələrə ehtiyac yoxdur. Azərbaycan isə son illər öz Hərbi Hava Qüvvələrini müasir döyüş təyyarələri ilə təchiz etməyin müxtəlif variantlarını, o cümlədən Pakistan-Çin istehsalı olan JF-17 qırıcılarının alınmasını nəzərdən keçirib. Belə situasiyada İtaliya istehsalı olan yüngül təlim-məşq təyyarələrinin təlim-döyüş versiyası Azərbaycan üçün tamamilə sərfəli variant kimi görünür. Həmin təyyarələri İsrailin köməyi ilə daha da təkmilləşdirmək və döyüş imkanlarını genişləndirmək olar.\nBelə ki, ötən il xarici KİV-lərdə yer alan xəbərlərdə deyilirdi ki, İsrail Müdafiə Nazirliyi özünün hərbi aviasiya parkında yer alan İtaliyanın “Alenia Aermacchi” şirkətinin istehsalı olan M-346 “Master” təlim-döyüş təyyarələrini təkmilləşdirir. 2012-ci il iyunun 2-də İsrail Müdafiə Nazirliyi ilə “Alenia Aermacchi” şirkəti arasında dəyəri 1 milyard dollar olan müqavilə imzalanıb.\nMüqavilə əsasında “Alenia Aermacchi” şirkətinin İsrail Hərbi Hava Qüvvələrini (HHQ) “Lavi” adı verilən 30 ədəd M-346 təlim-döyüş təyyarələri ilə təmin etməsi nəzərdə tutulub.\nSon “Lavi” təyyarəsinin İsrail HHQ-nin inventarına daxil olmasından az vaxt keçməsinə baxmayaraq, təyyarənin imkanlarını genişləndirmək məqsədi ilə onun müasirləşdirməsinə qərar verilib. İsrail istehsalçı şirkətlə birlikdə təyyarənin təlim bombaları və asma yanacaq çəni ilə təchiz edilməsi üzərində işləyir.\nGələcəkdə təyyarələrin istehsalçısı analoji müasirləşdirməni başqa müştərilərə də təklif edə biləcək. Yenilənmiş M-346 təyyarəsi demək olar ki, 3 il istismar müddətində İsrail HHQ-nin təcrübəsinə əsaslanan xüsusi proqram təminatı alıb. (Virtualaz.org)\nTags: M-346 təlim-döyüş təyyarəsi\nPrevious Cəmiyyətin tərəqqisində müəllimlərin böyük əməyi və rolu var – Misir Mərdanov\nNext İlham Əliyevin robot “Sofiya” ilə söhbəti


Əmlak Məsələləri Dövlət Komitəsi ucuz qiymətə maşın satır - Azinforum.az İnformasiya Portalı\nAna səhifə / Cəmiyyət / Əmlak Məsələləri Dövlət Komitəsi ucuz qiymətə maşın satır\nƏmlak Məsələləri Dövlət Komitəsi ucuz qiymətə maşın satır\nYay aylarında maşın bazarında durğunluq yaranıb, qiymətlərin aşağı düşməsi davam edir.\nAvtomobillərin qiyməti 1497 manatdan 3471 manata qədər dəyişir. 8-ci sətirdəki “Nissan Sunny” təkrar, 17-ci sətirdəki “Daewoo Leganza” 4-cü dəfə, 25% endirimlə hərraca çıxarılır. Hərracda iştirak etmək istəyənlər əldə etmək istədikləri avtomobilin start qiymətinin 10%-i qədər, Azərbaycan Mərkəzi Bankındakı AZ65NABZ01361150000000004944 nömrəli hesaba beh ödəməlidir. Daha sonra ödəniş qəbzini şəxsiyyət vəsiqəsi ilə birlikdə iyulun 11-nə qədər hərrac komissiyasına təqdim etmək lazımdır. HTAM Bakı şəhəri, Nərimanov rayonu, Zeynal Xəlil küçəsi, 11a ünvanında yerləşir.\n1 Nissan Maxima 2003 3389 339\n2 Nissan Maxima 2003 3120 312\n3 Nissan Maxima 2004 3471 347\n4 Nissan Sunny 2006 2978 298\n5 Nissan Sunny 2006 2978 298\n6 Nissan Sunny 2006 2978 298\n7 Nissan Sunny 2006 2978 298\n8 Nissan Sunny 2007 2100 210\n9 VAZ-21214 2006 1497 150\n10 Chery Eastar 2007 2458 246\n11 Chery Eastar 2007 2458 246\n12 Chery A520 Fora 2007 2119 212\n13 Chery A520 Fora 2007 2102 210\n14 Volkswagen Passat 1998 2500 250\n15 Tofaş Qartal 1997 1800 180\n16 UAZ-31516 2002 1535 154\n17 Daewoo Leganza 1998 1690 169\nÖncəki Mərkəzi Bank kredit alanları sevindirdi\nNövbəti Bakının yol hərəkəti və nəqliyyat sistemində yeniliklər ediləcək


Göyçaylı məmurlarla bağlı qalmaqallı xəbər... - İTTİHAM VAR - Azinforum.az İnformasiya Portalı\nAna səhifə / Gündəm / Göyçaylı məmurlarla bağlı qalmaqallı xəbər… – İTTİHAM VAR\nGöyçaylı məmurlarla bağlı qalmaqallı xəbər… – İTTİHAM VAR\nBəzi rayonların təhsil şöbələrinə rəhbərlik edən şəxslər Mikayıl Cabbarovun islahatlarına məhəl qoymayaraq öz bildikləri kimi işləyirlər. Həmin şəxslərdən biri də Göyçay Rayon Təhsil Şöbəsinin (RTŞ) müdiri Rəşad Məmmədovdur.\nGöyçaydan AzFakt.com-a daxil olan şikayət məktubunda bildirilir ki, rayon Təhsil şöbəsinin müdiri Rəşad Məmmədov məktəb direktorlarının narazılığına səbə olacaq addımlar atmaqdadır. Şikayətçi iddia edir ki, şöbə müdiri Göyçaya yeni təyin edilmiş icra başçısı Mehdi Səlimzadənin adından məktəb direktorlarından pul yığır. Məlumatda qeyd olunur ki, şöbə müdiri pulu Göyçaya bir neçə ay əvvəl təyin olunmuş icra başçısı Mehdi Səlimzadə üçün yığdığını bildirir. Bildirilir ki, daha əvvəllərdə Göyçayın sabiq icra başçısı Mübariz Ağayev üçün pul yığan Rəşad Məmmədov indi də Mehdi Səlimzadə üçün pul toplayır.\nŞikayətçinin iddiasına görə şöbə müdiri ilk təhsil ayının açılmasına bir neçə gün qalmış məktəb direktorlarını yanına çağıraraq dövlət tərəfindən verilən 5 günlük əlavə əməkhaqılarını tələb edib. Rəşad Məmmədov vəsaiti icra başçısı Mehdi Səlimzadənin istədiyini və yığmağa məcbur olduğunu dilə gətirib. Şöbə müdiri vəsaitlərin bir hissəsini ali məktəblərə yeni qəbul olunmuş tələbələrə icra başçısının hədiyyələrinə xərclənəcəyini deyib.\nAdının açıqlanmasını istəməyən kənd məktəb direktorlarından biri saytımıza bildirib ki, Rəşad Məmmədovun pul yığmasından böyük ehtimalla icra başçısı Mehdi Səlimzadənin xəbəri yoxdur. Məlumatda idda edilir Rəşad Məmmədov hər bir məktəb direktorundan 150-200 manat alıb.\nQeyd edək ki, Rəşad Məmmədov uzun müddət müxalif Azərbaycan Milli İstiqlal Partiyasının (AMİP) Göyçay rayon şöbəsinin sədr müavini olub, 2003-2005ci illərdə hakimiyyətə qarşı qeyri adekvat və həqiqətə uyğun olmayan iddialar səsləndirib və Göyçayda radikal fikirləri ilə fərqlənən biri olub. 2005-ci ildən sonra mövqeyini dəyişən Rəşad Məmmədov hakimiyyətə yarınmaq xətti tutaraq Göyçay intkenat məktəbinin direktoru olub. Bir neçə ay əvvəl hakimiyyəti olmazın “günahlarda” ittiham edən bu şəxsin korrupsiya yolu ilə varlanmaq tarixçəsi də elə o zamandan başlayıb. Daha əvvələr xalqın gələcəyi, rifahı və səadəti üçün savaşdığın bildirən Rəşad Məmədov internatda dövlət hesabına yaşayan və təhsil alan yetim və kasıb uşaqlara dövlət tərəfindən ayrılan pulları mənimsəməklə var-dövlət sahibi olub.\nMənbə bildirir ki, Rəşad Məmmədovun internata direktorluq etdiyi həmin ərəfədə acgözlüyü o səviyyədə olub ki, uşaqların sovet dönəmindən qalma yataqlarda yatmağa məcbur edərmiş. Hətta həmin dönəmdə uşaqların yarıac-yarı tox vəziyyətdə yaşadıqları idda olunur. Həmçinin uşaqlara qarşı fiziki təzyiqlərin həmin dövrdə dözülməz dərəcədə artdığı qeyd olunur.\nMənbə: Göyçay təhsil şöbəsinin müdiri icra başçısının adından pul yığır\nİnternat məktəbində işlədiyi müddətdə kifayət qədər varlanan Rəşad Məmmədov Göyçay şəhər icra nümayəndəsi vəzifəsinə təiynat almağa nail olub. Təqribən bir il əvvəl isə Göyçay rayon Təhsil Şöbəsinin müdiri vəzifəsinə “transfer” ola bilib. Rayonda Rəşad Məmmədovun təhsil şöbəsi müdiri olmaq üçün keçmiş icra başçısı Mübariz Ağayevə 100 000, (yüz min), manat rüşvət verməsi haqqında iddialar dolaşmaqdadır. Böyük ehtimalla bu pulun böyük hissəsi yetimm uşaqların boğazından kəsilib.\nXatırladaq ki, Göyçay rayon Təhsil şöbəsinin nəzdində 57 ümumtəhsil məktəbi var və bu tədris ocaqlarında 2383 nəfər müəllim kollektivi çalışır. Son bir ildə rayon təhsil məktəblərinə 40 dan çox işçi qəbul edilib ki, onların hər birindən Rəşad Məmmədovun 1500-2500 manat arası rüşvət aldığı deyilir.\nQeyd edək ki, Göyçay Təhsil şöbəsi müdirinin maliyyə maxinasiyaları ilə bağlı araşdırmamız davam edir və Rəşad Məmmədovun maliyyə maxinasiyaları ilə bağlı yaxın günlərdə oxucularımıza daha ətraflı məlumatlar verəcəyik. Bizi izləməkdə davam edin.\nÖncəki İcra başçısının həbsdəki müavinindən “Hepatit C” tapılıb\nNövbəti “Azərbaycan Konstitusiyasına təklif edilən düzəlişlər qanunun aliliyinə söykənir” – ATƏT-də xüsusi məruzə


Dünyanın diqqəti Azərbaycanın nəqliyyat-logistika imkanları üzərində cəmləşir...\n7 İyn. 13:16\nSayca 24-cü Sankt-Peterburq Beynəlxalq İqtisadi Forumunu əvvəlkilərdən fərqləndirən əsas cəhət bu dəfə nəqliyyat sektoruna daha çox diqqət yetrilməsi oldu. Ötən həftə baş tutan forum elə bu cəhətdən Azərbaycan üçün də xüsusi diqqət mərkəzində yer aldı.\nXatırladaq ki, sözügedən tədbirdə Azərbaycan da təmsil olunub. Forumda Azərbaycanı təmsil edən baş nazirin müavini Şahin Mustafayev bildirib ki, Azərbaycan Rusiya və İranla “Şimal-Cənub” beynəlxalq nəqliyyat dəhlizinin inkişaf etdirilməsi istiqamətində əməkdaşlıq edir: “Pandemiya dövründə belə bu ölkələr arasında tranzit yükdaşımalar dayanmadı. Pandemiyadan əvvəlki dövrə nisbətən yükdaşımaların həcmi 19 faiz artıb ki, bu da dəhlizin əhəmiyyətli olduğunu göstərir”. Şahin Mustafayev onu da nəzərə çatdırıb ki, “Şimal-Cənub” dəhlizinin əsas seqmenti olan Qəzvin-Rəşt-Astara (İran)-Astara (Azərbaycan) dəmir yolu xəttinin Rəşt-Astara hissəsi də inşa edilib yekunlaşsa, tranzit daşımalarda daha yaxşı nəticələr əldə etmək olar. Hazırda İran tərəfi bu yolun Qəzvin-Rəşt hissəsini istismara verib. Rəşt-Astara hissəsində isə işlər davam edir. Yüklərin Avropadan Hindistanla Cənub-Şərqi Asiya ölkələrinə və əks istiqamətə “Şimal-Cənub” dəhlizi vasitəsilə daşınması daha sərfəli və daha təhlükəsizdir. Dəhliz Rusiya, Azərbaycan və İran ərazisindən keçir. Şahin Mustafayevin də bu məsələyə beynəlxalq tədbirdə toxunması təsadüfi xarakter daşımır. Məsələ ondan ibarətdir ki, ekspertlərin hesablamalarına görə, yaxın gələcəkdə Avropa ilə Asiya ölkələri arasında ticarət dövriyyəsinin həcmi 200 milyard dollara çatacaq. Bunun üçün nəqliyyat yollarının təhlükəsiz və asan olması olduqca vacibdir. Bugünə kimi adıçəkilən qitələr arasındakı yükdaşımalar Süveyş kanalı vasitəsilə həyata keçirilir. Lakin bu yol uzun olduğu qədər də çox xərc tələb edir. Eyni zamanda, bir neçə ölkədən keçən gəmilər dəfələrlə gömrük rəsmiləşdirilməsindən keçməli və elə o qədər də rüsum ödəməli olurlar. Lakin “Şimal-Cənub” dəhlizi ilə yükləri tez, təhlükəsiz və az xərc çəkməklə daşımaq olar. Misal üçün, Körfəz ölkələrindən çıxan gəmi Süveyş kanalından keçməklə yükləri 1 ay müddətinə Avropaya çatdırır. Lakin gəmilərlə yüklər İranın körfəzdəki Bəndər-Abbas limanına daxil olarsa, buradan qatarla Qəzvin-Rəşt-Astara (İran)-Astara (Azərbaycan) dəmir yolu ilə Azərbaycan və Rusiya ərazisindən tranzit olaraq Şimali Avropaya qədər cəmi 15 günə daşınar. Nəqliyyat xərcləri isə 35-40 faizə kimi azalar. Təhlükəsizlik məsələsinə gəldikdə, istər Rusiya ilə Azərbaycan, istərsə də İran bu məsələyə zəmanət verir. Hər 3 dövlətin əməkdaşlığı təhlükəsizliyin təmin olunması üçün zəmanətdir.\nQeyd edək ki, “Şimal-Cənub” dəhlizi həm Hindistanla Cənub Şərqi Asiya ölkələrinin, həm də Körfəz ətrafındakı ölkələrin Avropa ilə nəqliyyat əlaqəsini yaradır. Körfəz ölkələri yükləri, qeyd edildiyi kimi, Bəndər-Abbas limanına, Hindistan və Cənub-Şərqi Asiya ölkələri isə yükləri İranın Çabahar limanına gətirib buradan Avropaya yola sala bilər. İranın adı çəkilən hər iki limanına daxil olan yüklər Avropaya Qəzvin-Rəşt-Astara(İran) - Astara(Azərbaycan) dəmir yolu ilə daşınsa, həm təhlükəsizlik təmin olunar, həm daşınma xərcləri azalar, həm də yüklər mənzil başına tez çatdırılar. Məhz belə vaxtda bəlli olub ki, Rusiya şirkətləri “Şimal-Cənub” dəhlizinin əsas seqmenti olan dəmir yolunun İran ərazisindən keçən hissəsinin inşasında iştirak etməkdə maraqlıdır. Rusiyanın İxrac Mərkəzinin baş direktoru Veronika Nikişina Sankt-Peterburq Beynəlxalq İqtisadi Forumunda çıxışında bildirib ki, rəhbərlik etdiyi mərkəz sözügedən dəmir yolunun tikintisinə qatılacaq şirkətlərə xidmət göstərməyə hazırdır. Bir daha xatırladaq ki, “Şimal-Cənub” dəhlizinin əsas seqmenti olan Qəzvin-Rəşt-Astara (İran) – Astara (Azərbaycan) dəmir yolu xəttinin Qəzvin-Rəşt hissəsi istismara buraxılıb. Yolun Rəşt-Astara hissəsində isə işlər davam edir. Lakin iqtisadi sanksiyalar və İran iqtisadiyyatının tənəzzül dövrünü yaşaması yolun tikintisinə ciddi maneələr yaradıb. İndi rus şirkətləri yolun bu hissəsinin daha tez istismara verilməsinə yardım etmək niyətindədir. “Şimal-Cənub”la yanaşı, Azərbaycan “Şərq-Qərb” dəhlizi vasitəsilə də böyük dividendlər əldə edəcək. Çünki bu gün Azərbaycan hazırda özünün iqtisadi, nəqliyyat-logistika potensialı sayəsində 500 milyard dollar həcmində ticarət dövriyyəsi olan Çinlə Avropa arasında iqtisadi qovşaq rolunu oynayır. Bu amil iki qlobal iqtisadi güc arasında əlaqələrin inkişafı üçün Azərbaycanın əhəmiyyətini yüksəltməklə yanaşı, Azərbaycanın onlarla ikitərəfli iqtisadi əlaqələrinin inkişafına da müsbət təsir edir. Beləliklə, “Şərq-Qərb”, “Şimal-Cənub “nəqliyyat dəhlizlərində fəal iştirak Azərbaycana mühüm üstünlüklər vəd edir. Hazırda bu layihələrə daha çox ölkə cəlb olunub. Zəngəzur dəhlizi açıldıqdan sonra qeyd edilən dəhlizlərlə bağlı yeni imkanlar da yaranacaq. Bütün bunlar Azərbaycana qarşıdakı dövr ərzində yeni böyük üstünlüklər vəd edir.


ABŞ-la İsrail arasında qalmaqal böyüdü\nABŞ-la İsrail arasında qalmaqal böyüdü Dünya\nAğ Ev rəhbərliyi Netanyahunun partiyasının seçkilərdə qələbəsini tənqid edib\nQabil Hüseynli: "Vaşinqtonun jestləri İranı nüvə danışıqlarında daha loyal və güzəştli mövqe tutmağa şirnikləndirmək məqsədi daşıyır"\nİsraildə Knessetə (parlament) keçirilən seçkilərdə baş nazir Benyamin Netanyahunun liderlik etdiyi "Likud" Partiyasının qalib gəlməsindən sonra Ağ Ev açıqlama ilə çıxış edib. Xarici KİV-in verdiyi xəbərə görə Ağ Evin mətbuat katibi Coş Ernest İsrailin baş naziri Benyamin Netanyahunun parlament seçkiləri öncəsi apardığı təbliğatı tənqid edib.\nOnun sözlərinə görə Vaşinqton hesab edir ki, baş nazir Benyamin Netanyahunun seçki qabağı kampaniyası İsrail vətəndaşı olan ərəblərin təcrid edilməsinə yönəlmişdi.\nCoş Ernest bildirib ki, ABŞ İsrailin hökumət başçısının ərəblərə qarşı ritorikasından dərin narahatdır. Ağ Ev rəsmisi bəyan edib ki, Netanyahunun təcrid etmək planları İsrail əhalisinin müəyyən bir hissəsində dərin narahatlığa səbəb olur.\nBununla yanaşı Coş Ernest, ABŞ dövlət katibi Con Kerrinin Knessetə keçirilən seçkilərdə qalib gələn Netanyahu ilə telefonla əlaqə saxladığını və onu təbrik etdiyini söyləyib.\nAğ Ev nümayəndəsi əlavə edib ki, ABŞ prezidenti Barak Obama da yaxın günlərdə Netanyahuya telefon vasitəsilə təbriklərini çatdıracaq.\nVaşinqton administrasiyasının nümayəndəsi Yaxın Şərqdə əsas münaqişələrdən biri olan Fələstin probleminin perspektivlərini də şərh edib:\n"ABŞ Yaxın Şərqdə münaqişənin nizama salınması üçün öz yanaşmasını təkrar gözdən keçirəcək. Vaşinqton hesab edir ki, müstəqil Fələstin dövlətinin yaradılması gərginliyin aradan qalxması üçün ən yaxşı yoldur".\nMəlumat üçün deyək ki, Netanyahu İsrailin strateji partnyoru ABŞ-ın İranın nüvə proqramı ilə bağlı siyasətini kəskin tənqid etdikdən sonra iki ölkə arasında gərginlik müşahidə edilib. "Altılıq" ölkələrinin (BMT Təhlükəsizlik Şurasının 5 daimi üzvü + Almaniya) İranla Tehranın nüvə strategiyası ilə bağlı apardığı danışıqlar fonunda ABŞ-ın tutduğu mövqeyi təndiq edən Netanyahu hesab edir ki, İrana heç bir güzəşt edilməməlidir.\nNetanyahu ABŞ Konqresində çıxışı zamanı da bu məsələni qaldırmışdı. Netanyahunun bu çıxışına reaksiya verən ABŞ prezidenti Barak Obama isə bildirmişdi ki, onun bu cür açıqlamasında yeni, alternativ bir fikir yoxdur.\nOnu da xatırladaq ki, Netanyahunun Vaşinqtona səfəri zamanı ABŞ-ın yüksək səviyyəli şəxsləri tərəfindən qəbul edilməməsi diqqət çəkmişdi.\nŞübhəsiz ki, Ağ Evin Knessetə keçirilən seçkidən sonra Netanyahunu belə formada ittiham etməsi İsrailin İranın nüvə proqramı ilə bağlı tutduğu radikal mövqeyinə və bu məsələdə ABŞ-ı da təqsirləndirməsinə görədir.\nBundan başqa ABŞ-ın "Dünya səviyyəsində təhlükə"yə dair hesabatında İran və Hizbullah terrorizm siyahısından çıxarılması da rəsmi Təl-Əvivin narahatlığına səbəb olub. İranın nüvə proqramı ilə bağlı İsveçrədə baş tutan ABŞ-İran danışıqlarında məsələnin 90 faiz həllini tapdığı bildirilərək razılaşmaya dair son tarix kimi martın 31-i göstərilir.\nPolitoloq Qabil Hüseynli deyib ki, ABŞ-ın terrora dəstək verən ölkələr və yeni terror təşkilatları siyahısından İran və "Hizbullah"ın adını çıxarması əslində İrana edilmiş böyük bir jestdir. ABŞ-ın İranla bağlı sözügedən addımı və bu fonda Altılıq ölkələri ilə nüvə danışıqlarının hazırkı gedişatını dəyərləndirən politoloq burada önəmli situasiyaların olduğunu bildirib: "Bu təşkilatın fəaliyyətində elə də ciddi bir dəyişiklik olmayıb. Yeganə dəyişiklik İŞİD-ə qarşı İordaniya ərazisindəki mübarizədə hərbi əməliyyatlarda iştirak etməsidir. Ancaq "Hizbullah" İŞİD-in İordaniyadan Livana çıxmasına qarşı aparılan əməliyyatlarda fəaliyyətini dayandırıb. Görünür,\nABŞ bunu nəzərə alaraq "Hizbullah"ı terror təşkilatı siyahısından çıxarıb. Digər tərəfdən də bu, İrana qarşı bir jest, eyni zamanda, İranı nüvə danışıqlarında daha loyal və güzəştli mövqe tutmağa şirnikləndirmək məqsədi daşıyır. ABŞ söz verib ki, bu ayın sonuna qədər İranda nüvə tədqiqatlarının dayandırımasına dair çağırışlara nail olacaq. Bunu bir müddət öncə Kerri də söyləmişdi. Düzdür, sonradan Amerika administrasiyası buna ehtiyatlı düzəlişlər etdi. Ancaq hər halda ABŞ İranla dil tapacağına çox əmindir. Üstəlik də, İran İraqla birlikdə İŞİD-ə qarşı aparılan hərbi əməliyyatlarda çox fəal iştirak edir. İŞİD məsələsi bu gün Amerikanın qarşısında duran ən mühüm məsələlərdən biridir. "Hizbullah" və İran isə bu məsələdə çox yaxından iştirak edir. Bu, özlüyündə İran-ABŞ arasındakı buzları demək olar ki, yavaş-yavaş olsa da əritməyə başlayıb".\nPolitoloqun sözlərinə görə, radikal millətçi Netanyahunun yenidən baş nazir postuna yiyələnməsi sözügedən məsələ ilə bağlı situasiyada elə də ciddi bir önəm daşımayacaq: "Çünki İsrailin buradakı mövqeyi o qədər də əsas deyil. ABŞ kəşfiyyatı Mossaddan daha güclüdür. Hər halda Vaşinqton ola biləcək hər hansı bir təhlükəni İsraildən daha həssas bilir. ABŞ hələ ki ən azı danışıqlar prosesinin məntiqi sonluğuna qədər nə İsrailin, nə də digər hər hansı bir dövlətin təklifini qəbul etməyəcək. Ona görə ki danışıqlar prosesi başa çatmalı, həm də İŞİD məsələsi ilə bağlı müzakirələr də öz həllini tapmalıdır".


Azərbaycan - Şimali-Reyn-Vestfaliya biznes-forumu keçirilib\n02.07.2012 / 19:00\nAzərbaycan - Şimali-Reyn-Vestfaliya biznes-forumu keçirilib. Forumda Azərbaycanla Almaniyanın bu vilayəti arasında iqtisadiyyatın bütün sahələrində əməkdaşlığın inkişafı yolları müzakirə olunub. ... >>\nDünyada tanınmış şirkət sahibləri Bakıda səfərdədir\nAlmaniyanın «İqtisadi nəhəngi» sayılan Şimali-Reyn-Vestfaliya vilayətinin dünyada tanınmış şirkət sahibləri Bakıda səfərdədirlər. Səfər çərçivəsində birinci Azərbaycan- Şimali-Reyn-Vestfaliya biznes-... >>\nAğdaş rayonunun Ləki qəsəbəsində sahibkarlarla görüş baş tutub\nSahibkarlığa Kömək Milli Fondunun dövlət dəstəyinə ehtiyacı olan sahibkarlarla növbəti görüşü Ağdaş rayonunun Ləki qəsəbəsində baş tutub. 120 sahibkarın iştirak edtiyi tədbirdə güzəştli kreditlər hes... >>\nPortuqaliya rəhbərliyi Azərbaycanı ölkəsinə sərmayə qoymağa çağırır\nPortuqaliya rəhbərliyi Azərbaycanı ölkəsinə sərmayə qoymağa çağırır. İqtisadi böhran məngənəsində sıxılan bu ölkə Portuqaliya məhsullarının Azərbaycana idxalını da planlaşdırır. ... >>\nBakıda Azərbaycanla Rusiyanın Kabardin-Balkar Respublikası arasında biznes-forum keçirilib. tədbirə Kabardin-Balkar Respublikasının baş nazirinin müavini Kazım Uyanayevin rəhbərlik etdiyi nümayəndə ... >>\nİqtisadi İnkişaf Nazirliyi Qusarda konfrans keçirib\nİqtisadi İnkişaf Nazirliyi Qusarda «Aqrar-sənaye kompleksnin rəqabət qabiliyyətinin artırılması: nailiyyətlər və perspektivlər» mövzusunda konfrans keçirib. Quba-Xaçmaz regionu üzrə 100-dən artıq sah... >>\nSahibkarlığa dövlət dəstəyi davam edir\nSahibkarlığa Kömək Milli Fondu «Sahibkarlığa dövlət dəstəyi» mövzusunda növbəti tədbiri Mingəçevirdə keçirib. Seminar-treninqdə 120-dək sahibkar iştirak edib. Tədbirdə Mingəçevirdə güzəştli kreditlər... >>\nDağıstanlı iş adamları Azərbaycana sərmayə yatırmaqda maraqlıdır\nDağıstanlı iş adamları Azərbaycan iqtisadiyyatına sərmayə yatırmaqda maraqlıdır. Azərbaycan-Dağıstan biznes-forumunda əsas müzakirə mövzusu bu olub. Foruma rəsmilərlə yanaşı, hər iki tərəfdən 50 şirk... >>\nSahibkarlığa Kömək Milli Fondu «Sahibkarlığın inkişafına dövlət dəstəyi» mövzusunda növbəti tədbiri Masallıda keçirib. 180-ə yaxın sahibkarın qatıldığı tədbirdə Masallının iqtisadi potensialına uyğ... >>\n1 2 3 4 5 6 7  , 9\nBu gün: 1875\nBu ay: 63019


Qəbul imtahanının sualları satılıb? – “Kimdir o müəllim?” » Sizinxeber.Az - Azərbaycan Xəbərləri\nQəbul imtahanının sualları satılıb? – “Kimdir o müəllim?”\nYayım tarixi :13-05-2018, 13:58\nBizimyol.info xəbər verir ki, bu sözləri AzEdu.az-a açıqlamasında tarix üzrə fəlsəfə doktoru, Dövlət İmtahan Mərkəzinin tarix üzrə seminarının sədri Kərəm Məmmədov deyib. Onun sözlərinə görə, şagird və valideynlər sualları “bunker” adıyla şagirdlərə pulla satan müəllimlərə qətiyyən inanmasınlar:\nBaxılıb :1 755


BELƏ BİR MÜLKÜ NECƏ ƏLDƏ ETMƏK OLAR? - Hürriyyət\nBELƏ BİR MÜLKÜ NECƏ ƏLDƏ ETMƏK OLAR?\n08:26 - 10 İyun, 2018\nSOCAR-ın vitse-prezidenti Mikayıl İsmayılovun İKİ MİLYARDLİQ mülkü!\nSOCAR-ın vitse-prezidenti Mikayıl İsmayılovla bağlı sensasiya sayıla biləcək məlumat daxil olub.\nAdının çəkilməsini istəməyən mənbənin Səhifəmizə təqdim etdiyi fotolar və məlumatdan aydın olur ki, M.İsmayılov Bakının Hövsan qəsəbəsində dəyəri milyardlarla ölçülən mülklərə sahibdir.\nYazıda bildirilirdi ki, M.İsmayılov Türkan qəsəbəsində dənizin kənarında on hektarlarla ərazini zəbt edib: "Bu ərazi Mikayıl İsmayılov tərəfindən 6 metr hündürlüyündə hasarlanıb, əraziyə heç kimin keçməsinə icazə verilmir. Hasarın dəniz tərəfində oliqarx neftçi 7 imarət ucaldıb. İmarətlərin hər birinə milyonlarla manat xərcləyən Mikayıl İsmayılov həmçinin dənizin bir hissəsini də həyətinə salıb. Bu ərazi artıq neçə illərdir ki, zəbt edilib. Mikayıl İsmayılov bu cah-cəlalı yay aylarında istirahəti üçün inşa etdirib. Ərazidə gecə-gündüz ondan artıq idmançı saxlayan Mikayıl İsmayılov həmin idmançıların köməyi ilə buralara heç kimi buraxmır.\nNeft maqnatının villasını mühafizə edən dəstə Mikayıl İsmayılovun qardaşı, Pirallahı rayon Polis İdarəsinin rəisi Cümşüd İsmayılovun işçiləridir. Adı polisdə vəzifədə gedən bu şəxslər gecə-gündüz Mikayıl İsmayılovun villalarının qorunması ilə məşğuldur.\nBundan başqa, Mikayıl İsmayılov Türkan qəsəbəsindən həmin istiqamətdə dənizə gedən avtomobil yolunu da zəbt edib, yolun girişinə şlaqbaumlar qoyub ki, neft maqnatının icazəsi olmadan həmin istiqamətdə dənizə heç kim buraxılmır".\n, Hövsanda da eyni vəziyyət hökm sürür. Lakin burada durum bir qədər fərqlidir. Belə ki, Hövsanda M.İsmayılovun tamahı daha böyük ərazini əhatə edib. Təxminən 250 hektar ərazini hasarladan SOCAR-ın vitse-prezidenti əraziyə gedən yola şlaqbaum da qoydurub: “Bu ərazidə o özünə nə az, nə çox 9 dənə villa tikdirib. Deyilənə görə, o villaların hər birinə 200-250 milyon xərc çəkilib. Bu, o deməkdir ki, SOCAR vitse-prezidentinin Hövsanda azı 2 milyardlıq mülkü var. Villalarda ancaq qarovulçular və bağbanlar qalır. Şənbə-bazar olanda vitse-prezident digər SOCAR rəsmilərilə (mənbə onların adlarını və görüntülərini də təqdim edəcəyinə söz verir-red.) bura yaxta sürməyə gəlir. Ya da onun ailə üzvləri burada dost-tanışlarını başına yığıb kef məclisləri qururlar. Villalarda dəyəri yüz milyonlarla ölçülən bahalı brendlərdən olan yaxtalar saxlanır. Yerli camaat isə dəniz üzünə həsrət qalıb bu ərazidə. Dənizə getmək üçün sakinlər kilometrlərlə yol qət eləməli olurlar. SOCAR rəsmisinin həftədə iki günlük kefi üçün insanlar zülüm çəkirlər. Sakinlər haralara müraciət etsələr də heç bir nəticəsi olmayıb. Sanki Azərbaycanın prezidenti Rövnəq Abdullayev, Bakının meri isə Mikayıl İsmayılovdu”.\nƏvvəlki məqaləSarkisyanın aqibəti Paşinyan üçün dərs olmalıdır – VİDEO


Menopoz dövründə yuxu nizamsızlığı » Qadınla.Com - Qadınlar Birİncidir!\nTarix: 5-07-2013, 14:00\nMenopoz dövründəki qadınlar yuxu problemi yaşamaqdadırlar. Bu problemin səbəbi çox vaxt istilik gəlməsindən qaynaqlanmaqdadır.\nPozulmuş yuxurejimi, nikotin kimi yuxu keyfiyyətini pozan maddələr, antidepresiya dərmanları və sakitləşdiricilər yuxu pozuqluğuna səbəb ola bilər. Xroniki xəstəliklər və depressiya da yuxu keyfiyyətini poza bilər.\nMenapoz dövrü və yuxu\nÇox oyanma, gün boyu yorğunluq, həddindən artıq və dərhal hirslənmə, konsentrasiyada pozğunluq kimi psixoloji faktorlar səbəb ola bilər.\nYuxu gigiyenasının təmin edilməsi (ağır axşam yeməklərindən qaçma, spirt və maye qəbulunun məhdudlaşdırılması, boşalma məşqləri, yatmada əvvəl süd və qatıq kimi triptofan tükədən yeməklərin alınması, qaranlıq mühitin təmin edilməsi, yataq otağında uyğunlaşmaya) və davranış müalicələri (yuxu zamanı təkrarlananının təmin edilməsi, boşalma müalicələri) yuxu pozğunluqlarının ilk düşmənidir.\nYuxu Problemi Və Həlli


Yevgeni Şevçenko: “Bakı Rusiya və Ukrayna prezidentlərinin mümkün görüşlərinin məkanına çevrilə bilər” – RİA24.AZ\n“Ümumiyyətlə, Şərqə xüsusi, isti münasibətim var (gülümsəyir – red.)”.\n“Bakı bu cür görüşlərin məkanına çevrilə bilər. Azərbaycan həm bizim, həm də avropalılar üçün ən azı coğrafi baxımdan daha yaxındır. Və bizə – Ukraynaya və Rusiyaya – elə ölkə lazımdır ki, liderləri bizi tərcüməçi olmadan da anlaya bilsin. Mən təkcə dildən yox, mədəniyyət və ənənələrdən də danışıram”.\n← Prezident Dövlət Agentliyinə səkkiz milyon manat ayırdı – SƏRƏNCAM\nİbrahim Kalın: “Eyni ruh və qətiyyət Qarabağı azad etdi” – FOTO →


Buta Gənclər Klubunun idmançıları budo döyüş növü üzrə Respublika birinciliyində qalib olublar – VƏTƏN QƏHRƏMANLARI.AZ\nOn İyl 30, 2021 01:02\nİyulun 25-27-də Bakı şəhərində, “Sərhədçi” İdman Olimpiya Mərkəzində Gənclər və İdman Nazirliyinin, Azərbaycan Budo Döyüş Növləri Federasiyasının birgə təşkilatçılığı ilə uşaqlar, yeniyetmələr, gənclər və böyüklər arasında Azərbaycan Respublikası Gənclər və İdman Nazirliyinin yaranma gününə həsr olunmuş budo döyüş növü üzrə Respublika birinciliyi və çempionatı keçirilib.\nÇempionatda Sumqayıtdakı Buta Gənclər Klubunun idmançıları da yarışaraq medallar qazanıblar. Bu nəticə ilə Buta Gənclər Klubu bütün komandaları üstələyərək öndə olub. Klubun yetirməsi olan Nuray İbadova respublika üzrə II yerə layiq görülüb. Bütün qaliblər diplom və medallarla təltif olunublar.\nNurayın İbadovanın karate müəllimi Buta Gənclər Klubunun rəhbəri Pərviz Quliyevdir. Pandemiyaya baxmayaraq Nuray müəllimi ilə yarışlara ciddi hazırlaşır. O, artıq bu il dördüncü dəfədir ki, idmançı olaraq qalibiyyət kürsüsünə çıxır.\nButa Gənclər Klubunun idmançılarını və onların məşqçilərini qələbə münasibətilə təbrik edir, onlara növbəti yarışlarda da uğurlar arzu edirik.\nVətən Qəhrəmanları\t Dek 2, 2021 12:39 0\nNoy 23, 2021 13:25\nNoyabrın 18 -də bərdəli gənclər üçün Azərbaycan Gənclər Fondunun maliyyə dəstəyilə Azərbaycan Demokratik Tələbə…\n“Moymed” klinikasının baş həkimi “Xarı Bülbül”…\nNoy 18, 2021 12:41\nAzərbaycan Respublikasının Milli Qəhrəmanlarını Tanıtma İctimai Birliyinin Nərimanov rayon nümayəndəliyinin sədri…


İyunun 6-dan "Formula 1"-ə görə bu yollar bağlanır - AÇIQLAMA\nİyunun 6-dan “Formula 1”-ə görə bu yollar bağlanır –AÇIQLAMA\n“Nəqliyyatın hərəkət məhdudiyyəti 3 zonada tətbiq ediləcək. Birinci zona yarış halqasının əhatə etdiyi İçərişəhər ərazisi, ikinci Azadlıq meydanı və onun yaxınlığında yerləşən digər küçələr, üçüncü zona isə BMT-nin 50 illiyi küçəsininin keçdiyi ərazidir. Yarışın keçirildiyi müddətdə qeyd olunan ərazilərə nəqliyyatın giriş-çıxışı üçün “Yaşayış Yerinə Giriş icazəsi” veriləcək. Bu zonalarda yaşayan və ya əmək fəaliyyəti ilə məşğul olan sürücülər icazəni tam ödənişsiz şəkildə, BŞH-yǝ müraciət etməklə əldə edə biləcəklər.” – deyə Turab Teymurov qeyd edib.\nO deyib ki, vətəndaşlar “Yaşayış Yerinə Giriş icazəsi sənədinin paylanma məntəqələrinə yaxınlaşaraq, haftanin bazar ertəsindən cümə gününə kimi, saat 10:00-dan 17:00-dək əldə edə bilərlər. Bunun üçün vətəndaşlar zonalar üzrə aşağıdakı müvafiq idarələrə müraicat etməlidirlər:\n– Zona 1-İçərişəhər Dövlət Tarix-Memarlıq Qoruğu idarasi Tel: (012) 492-24-27\n– Zona 2-Manzil-Kommunal və İstismar İdarəsi No 4 Tel: (012) 498 88 06\n– Zona 3-Manzil-Kommunal va İstismar İdarəsi No 58 Tel: (012) 492 41 85\nQeyd edək ki, “Yaşayış Yerinə Giriş icazəsinin” paylanması 16 may tarixindən başlayıb və 12 iyunadək davam edəcək. Hər il olduğu kimi, bu il də 2022-ci il Formula 1 Azərbaycan Qran Prisi müddətində piyadaların hərəkətinə heç bir məhdudiyyət qoyulmayacaq. Belə ki, yarış həftəsi ərzində şəhər sakinlərinin maneəsiz hərəkətini təmin etmək üçün yarış halqası ərazisində yerləşən daimi yeraltı keçidlər gün boyu açıq olacaq. Piyadalar halqa ətrafında, Azərbaycan prospekti ilə İstiqlaliyyət küçəsinin, Xəqani və Rəşid Behbudov küçələrinin, Azadlıq prospekti ilə Xəqani küçəsinin kəsişməsində müvəqqəti yerüstü keçidlərdən də istifadə edə biləcəklər. Rəşid Behbudov küçəsinin Neftçilər prospekti ilə kəsişməsində salınacaq keçid isə daimi olaraq quraşdırılıb.\nLəğv edilmiş banklarda ipoteka borcu olan vətəndaşlar barədə qərar verildi –


DYP əlilliyi olan şəxslərlə bağlı sürücülərə müraciət edib - Veteninfo.Az\n“Dünyada 3 dekabr tarixi “Əlilliyi olan insanların Beynəlxalq günü” kimi qeyd olunur. Bu günün məqsədi cəmiyyəti əlillik problemlərinin həllinə cəlb etmək, əlilliyi olan bütün insanların hüquqlarını qorumaqdır”.\nBunu “Report”a Bakı Şəhər Dövlət Yol Polisi İdarəsinin baş inspektoru, polis mayoru Araz Əsgərli deyib.\nO bildirib ki, əlilliyi olan insanların hüquqlarının qorunması məsələsi isə geniş mənada başa düşülən anlayışdır: “Belə ki bu kateqoriyadan olan insanların sərbəst və təhlükəsiz hərəkətlərinin təmini məsələsi dövlət yol polisinin də daim diqqət mərkəzindədir. Hərəkətin bütün iştirakçılarından yol infrastrukturunda sağlamlıq imkanları məhdud olan şəxslərin qanunla qorunan hüquqlarına hörmətlə yanaşmağı, yollarda hərəkətinin təhlükəsizliyinə hesablanmış yol nişanlarının, pandusların, sərnişin daşıma və parklama kimi məsələlərdə müəyyən edilən üstünlüklərinə cəmiyyət olaraq hər bir fərdin həssas münasibət göstərməsini xahiş edirik.\nİnkuliziv həyat tərzinin əsas göstəricilərindən biri kimi hərəkətin təhlükəsizliyi və əlçatanlığını ictimai məsuliyyət hissi ilə təmin etməyi isə unutmamalıyıq. Bir-birimizə anlayışlı və diqqətli münasibət göstərmək isə sivil cəmiyyət olaraq inkişafımıza mütləq qaydada öz tövhəsini verməklə yanaşı formalaşan yeni nəsil üçün də nümunədir”.\nBir daha sürücülərdən və hərəkətin bütün iştirakçılarından sağlamlıq imkanları məhdud olan şəxslərə yollarda diqqətli və nümunəvi münasibət göstərməyi, eləcə də yol hərəkəti qaydalarının tələblərinə əməl etməyi xahiş edirik!”, – o vurğulayıb.


Hacıbala Abutalıbov Bakıda çoxsaylı daşınmaz əmlaka sahiblənib » Reyting.az\nTarix: 24-08-2019 18:01 | Bölmə: Cəmiyyət\nBundan bir qədər sonra isə məlum olub ki, Ə. Əhmədovun qiymətlərinin baha olduğunu dediyi bazar Baş Nazirin başqa bir müavini Hacıbala Abutalıbova məxsusdur.\nLakin Abutalıbovun insanı heyrətə gətirən sərvəti sadəcə "Yaşıl bazar"la məhdudlaşmır. Reyting.az Unikal.org-a istinadla bildirir ki, Hacıbala Abutalıbov hələ Bakı şəhər icra hakimiyyətinin başçısı olduğu illərdə bir sıra dövlət əhəmiyyətli binaları və iaşə obyektlərini öz qohumlarının və yaxın adamlarının adına rəsmiləşdirib.\nMənbə həmin bina və obyektlərin bir hissəsinin siyahısını da təqdim edib. Həmin siyahıdan bəlli olur ki, paytaxtın Füzuli küçəsi 39–da yerləşən və "sürüşdürülən bina" kimi tanınan binanın 1-ci mərtəbəsini zəbt edən və obyektə çevirən ("Klassik-Şəms") H. Abutalıbov bundan başqa "Qış parkı"nda yerləşən "Zambaq", "İnnab" və "Palıd" kafelərinin də sahibidir.\nAbutalıbovun Yasamal rayonu, Mətbuat prospekti, köhnə "Ovçular" evinin yerində salınmış parkda "Özsüt" və Səməd Vurğun küçəsi ilə Bakıxanov küçəsinin kəsişməsində yerləşən "Sütiş" restoranlarının olduğu, həmçinin Nəsimi rayonu, 647-ci məhəllə, akademik Mirəli Qaşqay küçəsi 61-də vaxtilə Mənzil-İstismar Sahəsinin (MİS) yerləşdiyi 103 kvadrat metrlik sahəni də özünə yaxın şəxsin - Abdullayeva Səmayə Qulam qızının adına rəsmiləşdirə bilib.\n17 il (2001-2018-ci illər) Bakıya rəhbərlik edən Hacıbala müəllimin ələ keçirdiyi daşınmaz əmlakların siyahısı bununla da bitmir. Məlum olur ki, o, Nərimanov rayonu, Yusif Vəzir Çəmənzəminli küçəsi, vaxtilə İqtisadiyyat Komitəsinin yerləşdiyi 113.7 kv metrlik sahəni də Abdullayeva Səmayə Qulam qızının adına rəsmiləşdirib.\nHələ bu harasıdır? Rəşid Behbudov küçəsində, Azərbaycan Dillər Universitetinin yaxınlığında yerləşən 7 mərtəbəli iş mərkəzi inşa etdirmiş H. Abutalıbov bu qədər sərvətlə də kifayətlənməyib və Hüseyn Cavid parkında yerləşən "Yaşıl" çay evini də öz nəzarətinə keçirib.\nNərimanov rayonunda Ticarət Departamentinin inzibati binası üçün icarəyə verilmiş tikili, Binəqədi rayonu ərazisindəki "Heydər məscidi"nin yanındakı mərasim evi də Hacıbala müəllimin sərvətləri siyahısındadır.\nYeri gəlmişkən, kifayət qədər maraqlı bir məqamı da diqqətinizə çatdırmaq istəyirik: mərasim evinin yerləşdiyi ərazidə məskunlaşmış vətəndaşların köçürülməsi dövlət vəsaiti hesabına baş tutmuşdu.\nBalaxanı qəsəbəsində yerləşən və qara metalların sinklənməsi üzrə ixtisaslaşan zavodu ("Qalzansiya") da ələ keçirən Abutalıbov mer olduğu zamanlarda sürətlə böyütdüyü sərvətini Baş Nazirin müavini olarkən də artırmağa davam edir. Belə ki, hazırda o, Yasamal rayonu, Qurban Xəlilov küçəsində, Vergilər Nazirliyinin arxasında yeni salınmış parkda yeni kafelər inşa etsirməkdədir, bu məqsədlə artıq 2 bünövrə qazılıb, betonlama işləri tamamlanıb, bünövrələrin üstü bağlanılıb. Yəqin ki, çox keçməyəcək, həmin kafelər də fəaliyyətə başlayacaq və Hacıbala müəllim üçün növbəti qazanc mənbələri yaranacaq.\nŞübhəsiz ki, sadalananlar Abutalıbovun ümumi sərvətlərinin heç də hamısı deyil; buradan belə nəticə çıxır ki, onun paytaxta rəhbərlik etdiyi dövrdə "Bakımızı daha da gözəlləşdirmək və abadlaşdırmaq" deyiminin arxasında öz sərvətlərinin miqyasını genişlətmək durub.\nƏn maraqlısı isə odur ki, keçmiş Bakı meri, hazırda isə Baş Nazirin müavini olan şəxs mətbuata bir neçə açıqlamasında var-dövləti ilə bağlı iddiaları təkzib etmək yolu tutub, az qala belə bir təsəvvür yaratmağa çalışıb ki, hansı postu tutmasından asılı olmayaraq, sadəcə, üzərinə düşən vəzifələri yerinə yetirməklə məşğul olub, maaşı ilə dolanıb... Lakin reallıq onun dediklərini alt-üst edir.скачать dle 10.5фильмы бесплатно


Abşeron Rayon İcra Hakimiyyətində təcrübə keçən “ASAN könüllü”lərinə sertifikatlar verildi » Abşeron rayon Heydər Əliyev Mərkəzi\nAbşeron Rayon İcra Hakimiyyətində təcrübə keçən “ASAN könüllü”lərinə sertifikatlar verildi\n3-07-2019, 12:36 323 xeberler\nBu gün Abşeron Rayon İcra Hakimiyyətində təcrübə keçən “ASAN könüllü”lərinə sertifikatlar verilib. Tədbirdə Abşeron RİH-nin başçısı İradə Gülməmmədova,\nicra hakimiyyəti başçısının müavini Fuad Cəbrayılov, Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin Könüllülərlə iş sektorunun müdiri Sahil Məmmədli və könüllülər iştirak edib.\nAzərbaycanda geniş vüsət alan könüllülük hərəkatının əsasının məhz ümummilli lider Heydər Əliyev tərəfindən qoyulduğunu bildirən icra başçısı qeyd edib ki, hazırda da bu idoelogiya cənab Prezident İlham Əliyev tərəfindən uğurla inkişaf etdirilir. Respublika ərazisində baş tutan bütün beynəlxalq tədbirlərdə, eləcə də dövlət orqanlarının gündəlik fəaliyyətində könüllülərin misilsiz xidmətlərinin olduğunu vurğulayan İ.Gülməmmədovanın sözlərinə görə, könüllülük hərəkatının inkişafından 3 tərəf bəhrələnir. “Burada 1-ci növbədə könüllü şəkildə iştirak edən şəxsin özü bəhrələnir. O, çalışdığı sahədə böyük təcrübələr əldə edir, özü üçün yeni strategiyalar müəyyənləşdirir. Könüllülük fəaliyyəti onların fərdi inkişafına təsir edir və gələcək kadr kimi formalaşdırır. Bu zaman əldə etdiyi biliklər və təcrübələr iş yeri tapmasında və çalışdığı müddətdə yardımçısı olur. 2-ci bir tərəf isə müəssisənin özüdür. Müəssisə gündəlik fəaliyyətinə könüllüləri əlavə etməklə özünün iş yükünü bir qədər yüngülləşdirmiş olur, gəncləri fəaliyyət sahələrinə cəlb edir. 3-cü tərəf isə vətəndaşdır. Vətəndaş müəssisəyə yaxınlaşdıqda onu elə qapıdaca cavan, gülərüz, işləməyə həvəsli gənc könüllününün qarşılaması, onu lazımi yönə istiqamətləndirməsi və müraciət etdiyi məsələ ilə bağlı köməklik göstərməsi vətəndaş məmnunluğu yaradır. Deməli, “könüllü + müəssisə + vətəndaş” üçbucağı nəticədə tərəflərin səmərə götürməsinə dəlalət edir. Burada başlıca rolu isə məhz könüllülər oynayır”.\nAbşeron Rayon İcra Hakimiyyətində bir neçə dəfə könüllülərin fəaliyyətindən istifadə edildiyini və əvvəlki könüllülərdən artıq bir neçəsinin RİH aparatında işlə təmin olunduğunu vurğulayan İ.Gülməmmədova əlavə edib ki, bu dəfəki etapda isə 42 könüllü həm RİH aparatında, həm də rayonda fəaliyyət göstərən təşkilat və müəssisələrdə 3 ay müddətində təcrübə toplayıblar.\nSonra çıxış edən icra hakimiyyəti başçısının müavini F.Cəbrayılov, S.Məmmədli və digər çıxışçılar bildiriblər ki, təcrübə müddətində könüllülərlə\nbir neçə maarifləndirici tədbirlər keçirilib, vətəndaşlarla keçirilən səyyar qəbullarda və eləcə də gündəlik iş proseslərində könüllülər aktiv şəkildə iştirak ediblər. Vurğulanıb ki, bu dəfəki könüllülər arasında Bakı Mühəndislik Universitetinin və Bakı Dövlət İqtisadiyyat və Hümanitar Kollecinin tələbələri üstünlük təşkil edir.\nSonra 42 könüllüyə Abşeron RİH-i tərəfindən sertifikatlar təqdim olunub.\nAbşeron sakinləri üçün ödənişsiz kompüter kursları təşkil olunacaq


“Xalq artisti” adına layiq görülən Röya: Bu ad mənim deyil, sizindir\nBu sözləri “Xalq artisti” fəxri adana laiq görülən müğənni Röya Ayxan Oxu.Az-ın əməkdaşı ilə söhbətində bildirib.\n“Bu ad mənə sevgiyə görə verilib. Mən dövlət başçımıza təşəkkürümü bildirirəm. Vitse-prezident Mehriban xanım Əliyevaya təşəkkürümü bildirirəm. Ailəmi, valideynlərimi sevindirdiklərinə görə təşəkkür edirəm.\nQeyd edək ki, Prezident Azərbaycan Respublikasının estrada ifaçılarına “Xalq artisti” fəxri adının verilməsi haqqında sərəncam imzalayıb. Sərəncama əsasən, Azərbaycan estradasının inkişafındakı xidmətlərinə görə Ağayeva Tünzalə Qabil qızı, Mirbabayev Mir Yusif Mir Heydər oğlu və Nəcəfova Röyalə Yaqub qızı “Xalq artisti” adına layiq görülüb.\nPrezident bu müğənnilərə xalq artisti adı verdi - SİYAHI Qorxmaz Əlili fəxri ad almasına etiraz etdi: "60 yaşdayam, artıq gecdir ..." "Şok keçirtdim..." - Xalq artisti olan Mehriban Zəki - FOTOLAR Prezidentin "Xalq artisti" adı verdiyi məşhurlar İlham Əliyev sərəncam imzaladı Prezident musiqiçiyə “Xalq artisti” adı verdi Prezident Ayan Mirqasımovaya xalq artisti adı verdi Röya Ayxan "Əməkdar artist" medalı ilə təltif olundu (FOTO)


Əli HƏSƏNOV: Etnik separatizm meyillərini beynəlxalq hüququn gücü ilə dayandırmaq olar | Xalq Qəzeti\nAzərbaycan Prezidentinin ictimai-siyasi məsələlər üzrə köməkçisi bu fikri İsrailin “The Jerusalem Post” qəzetinə müsahibəsində bildirib\n29.12.2017 10:01 | Oxunma sayı: 657\n– Müasir dövrdə dünyanın bir çox ölkələrində separatizm meyillərinin, xüsusilə də etnik separatizmin güclənməsi regional və beynəlxalq təhlükəsizliyə hansı təhdidlər yaradır? Bu problemin səbəbləri barədə nə demək olar?\n– Müasir dövrdə dünyada etnik, dini, irqi və digər fərqliliklər əsasında separatizm hallarının artması regional və beynəlxalq təhlükəsizliyin təmin olunmasına, bəşəriyyətin sülh və əmin-amanlıq şəraitində yaşamasına mənfi təsir göstərən mühüm amillərdən biridir. Etnik separatizm bir qayda olaraq, millətlərarası, bəzən dövlətlərarası, hətta mədəniyyətlərarası münaqişələr doğurur ki, onların da çoxu hərbi toqquşmalarla müşayiət olunur. Bu münaqişələrin yayılma coğrafiyası demək olar ki, dünyanın əksər bölgələrini əhatə edir. Təəssüflə qeyd etməliyik ki, Yaxın və Orta Şərqdə, Asiyanın digər regionlarında, Afrika, Avropa və Amerikada bu cür münaqişələr və qarşıdurmalar uzun illərdir davam edir.\nHazırda dini– irqi və milli dözümsüzlük, dağıdıcı separatizm kimi hallar insanları kütləvi şəkildə qaçqın və miqrant həyatı yaşamağa məcbur edir. Qeyd edək ki, bu sahədə mövcud olan problemlərin çətinliyini Ermənistanın etnik təmizləmə və işğalçılıq siyasətinə məruz qalmış Azərbaycan daha yaxından anlayır. Azərbaycanın məruz qaldığı etnik təmizləmə və işğalçılıq siyasətinin nəticələrinin və dünyanın müxtəlif regionlarında milli zəmində cərəyan edən qarşıdurmaların təhlilinə əsasən əminliklə demək olar ki, etnik separatizm heç bir halda xalqların daxili ehtiyacından deyil, müəyyən siyasi qüvvələrin məhdud mənafelərindən və beynəlxalq dairələrin mövqeyindən qaynaqlanır.\n– Qeyd etdiyiniz kimi, Azərbaycan da etnik separatizmə və işğala məruz qalıb. Ermənistanın Azərbaycana qarşı yeritdiyi bu siyasətin kökündə nə dayanır?\n– Ermənistanın başlıca məqsədi Azərbaycanın torpaqları hesabına öz ərazisini genişləndirməkdən ibarətdir. Əslində erməni millətçiləri uzun illərdir ki, bütün resurslarını bu istiqamətdə səfərbər ediblər. Erməni ideoloqları mifik “Böyük Ermənistan” ideyasını ortaya ataraq, ermənilərin bir neçə nəslini qonşu xalqlara qarşı nifrət ruhunda tərbiyə ediblər.\nRusiya imperiyasının süqutundan sonra, 1918– ci ildə Cənubi Qafqazda üç müstəqil dövlət – Azərbaycan, Ermənistan və Gürcüstan respublikaları yarandı. Hələ o zaman 1918-ci il mayın 29-da Azərbaycan Milli Şurası İrəvanı (indiki Yerevan) yeni elan olunmuş, lakin özünə paytaxt tapa bilməyən Ermənistan Respublikasına güzəştə getdi. Buna baxmayaraq, həmin razılaşmalardakı şərtləri pozan ermənilər Azərbaycana qarşı yeni ərazi iddiaları irəli sürərək, Qarabağa və başqa ərazilərə göz dikdilər.\n– ATƏT-in Minsk qrupu və digər təşkilatlar vaxtaşırı Dağlıq Qarabağ münaqişəsinin həllində tərəfləri qarşılıqlı kompromisə çağırır. Sizin buna münasibətiniz necədir?\n– Hər bir münaqişədə haqlı və haqsız tərəf olduğu kimi, Ermənistan-Azərbaycan, Dağlıq Qarabağ münaqişəsində də problemin haradan yarandığı əslində heç kimə sirr deyil. Məsələyə beynəlxalq hüquq prinsiplərinə uyğun obyektiv meyarlar əsasında yanaşmaq lazımdır. Belə halda aydın olar ki, Ermənistan işğalçıdır, Azərbaycan isə işğala məruz qalmış, ərazilərinin 20 faizini itirmiş və 1 milyondan çox qaçqın və məcburi köçkün əhalisi olan bir ölkədir. İşğalçı ilə işğala məruz qalan ölkəni kompromisə çağırmağın özü səhv və təhlükəli mövqedir. Bu mövqe gələcəkdə davakar etnik separatizmi təşviq edə, digər ölkələri də işğalçılığa sürükləyə, yaxud həvəsləndirə bilər. Belə ki, 30 il bundan əvvəl Dağlıq Qarabağda başlayan separatizm dalğası bu gün İspaniya, Böyük Britaniya və başqa ölkələrə çatıb. Hazırkı dövrdə heç bir ölkə bundan sığortalanmayıb.\n– Sizin fikrinizcə, müasir dövrdə böyük təhlükəyə çevrilmiş etnik separatizmin aradan qaldırılması, millətlərarası və dinlərarası etimadın möhkəmləndirilməsi üçün daha nə etmək lazımdır?\n– Etnik separatizm regional və qlobal səviyyələrdə getdikcə daha çox təhlükə yaradan amilə, hətta mən deyərdim ki, bəlaya çevrilir. Təəssüf ki, bir çox hallarda iri dövlətlər bu bəladan öz geostrateji maraqlarını təmin etmək, başqa ölkələrin daxili və xarici siyasətini yönləndirmək üçün yararlanmağa çalışır, beynəlxalq təşkilatlar isə prinsipial mövqe nümayiş etdirə bilmirlər. Bu hal vəziyyəti daha da çətinləşdirir, etnik separatizmin radikal, davakar səviyyəyə keçməsinə rəvac verir, milyonlarla insanın faciəsinə səbəb olur. Təcrübə göstərir ki, etnik separatizm meyillərini hüququn, o cümlədən beynəlxalq hüququn gücü ilə, yəni, hamılıqla qəbul edilmiş norma və prinsiplərə söykənərək dayandırmaq mümkündür. Bunun üçün sadəcə olaraq, bütün tərəflər həm ərazisində separatizmin baş qaldırdığı dövlətin haqlarına və qanunlarına, həm də beynəlxalq hüququn tələblərinə hörmətlə yanaşmalıdırlar. Dövlət beynəlxalq hüququn əsas, həlledici subyektidir. Beynəlxalq təşkilatları yaradan da, beynəlxalq hüququn təsbit olunduğu sənədləri qəbul edən də məhz suveren dövlətlərdir. Ona görə də dövlətlərin suverenliyinin və ərazi bütövlüyünün toxunulmazlığı beynəlxalq hüququn başlıca prinsipidir. Heç bir halda xalqların öz müqəddəratını təyin etmək hüququ həmin müddəaya zidd şəkildə şərh oluna və ya dövlətin qanunlarının pozulması üçün arqument kimi təqdim edilə bilməz. Beynəlxalq birliyin İspaniyanın Kataloniya vilayətində baş verənlərə məhz bu mövqedən yanaşması proseslərin nəzarətdən çıxmasının qarşısını aldı, yaranmış böhranın hüquqi müstəvidə həllinə şərait yaratdı. Bu, bir daha göstərdi ki, separatizm məsələsində məhdud maraqlardan və ikili standartlardan çıxış etmək yolverilməzdir. Dünyada söz sahibi olan böyük dövlətlər və təşkilatlar vaxtilə Azərbaycanın Dağlıq Qarabağ bölgəsində baş qaldırmış erməni separatizminə təəssüf ki, eyni münasibəti göstərmədilər. Baxmayaraq ki, Ermənistanla heç bir coğrafi bağlılığı olmayan Dağlıq Qarabağın Azərbaycandan alınıb Ermənistana verilməsi tələbi və ya həmin ərazinin müstəqilliyinin elan edilməsi həm beynəlxalq hüquqa, həm də Azərbaycanın qanunvericiliyinə tamamilə zidd idi.\n– Qeyd etdiyiniz kimi, Azərbaycan Ermənistanın işğal etdiyi ərazilərdən çəkilməsində, ümumiyyətlə, Dağlıq Qarabağ münaqişəsinin həllində dünya birliyini daha fəal olmağa çağırır. Yəqin razılaşarsınız ki, bunun üçün münaqişə və onun fəsadları barədə dünya ictimaiyyətinin məlumatlandırılması da çox vacibdir. Ölkəniz bu sahədə hansı işləri görür və nəticələr nədən ibarətdir?\n– Ermənistan-Azərbaycan, Dağlıq Qarabağ münaqişəsi ilə bağlı Azərbaycanın haqq səsinin bütün dünya ictimaiyyətinə çatdırılması sahəsində geniş tədbirlər həyata keçirilir. Azərbaycan Prezidenti İlham Əliyev başda olmaqla, ölkəmizin nümayəndələri ötən müddətdə işğal faktı və onun nəticələri, Dağlıq Qarabağ münaqişəsinin mahiyyəti və ədalətli həlli yolları və sair ilə bağlı bütün beynəlxalq təşkilatlarda, müxtəlif konfranslarda və mətbuat orqanlarında ətraflı məlumat verib, dövlətimizin konstruktiv və prinsipial mövqeyini ifadə ediblər. Nəticə nədən ibarətdir? Azərbaycanın üzv olduğu və ya əməkdaşlıq etdiyi bütün beynəlxalq təşkilatlar çərçivəsində işğala son qoyulması və bu münaqişənin həlli ilə bağlı ölkəmizin haqlı mövqeyi dəstəklənib. BMT Təhlükəsizlik Şurasının münaqişəyə dair 1992-1993-cü illərdə qəbul etdiyi 4 qətnamədə Ermənistandan işğalçı qoşunlarını Azərbaycan ərazilərindən dərhal və qeyd-şərtsiz çıxarması tələb olunub. Avropa Şurası, ATƏT, İslam Əməkdaşlıq Təşkilatı, Avropa Parlamenti, Qoşulmama Hərəkatı, üzv olduğumuz və tərəfdaşlıq etdiyimiz digər qurumların əksəriyyəti Azərbaycan ərazilərinin işğal faktını tanıyıb, erməni işğalçı qoşunlarının torpaqlarımızdan çıxarılmasının zəruriliyini qeyd edib,\nDağlıq Qarabağ münaqişəsinin Azərbaycanın ərazi bütövlüyü çərçivəsində həllini dəstəkləyib. Lakin çox təəssüf ki, hazırda dünyada hökm sürən ikili standartlara görə Ermənistan bu qətnamələrə əməl etmir. Bəzi hallarda beynəlxalq təşkilatların, o cümlədən BMT-nin qərarları dərhal icra edildiyi halda, Azərbaycanla bağlı çoxsaylı sənədlər 25 ildir ki, kağız üzərində qalır. Buna görə də işğal hələ də davam edir.\nDağlıq Qarabağ münaqişəsinin ən faciəli hadisələrindən biri Xocalı soyqırımıdır. XX əsrin sonunda ermənilərin Xocalıda törətdikləri bu qanlı aksiya indiyədək bəşəriyyətə qarşı ən ağır cinayətlərdən biri kimi qiymətləndirilir. Xocalı faciəsi tarixi yaddaşlardan heç vaxt silinməyən Xatın, Liditsa, Oradur, Holokost, Sonqmi, Ruanda və Srebrenitsa kimi dəhşətli faciələrdən heç də fərqlənmir. Adıçəkilən hadisələr müharibələr tarixinə dinc əhalinin soyqırımı kimi daxil olub və bütün dünyada geniş əks– səda doğurub. Azərbaycan dövləti və Heydər Əliyev Fondu Xocalı soyqırımı barədə dünya ictimaiyyətinin məlumatlandırılması istiqamətində böyük işlər görür. Fondun vitse-prezidenti Leyla xanım Əliyevanın təşəbbüsü ilə 2008-ci il mayın 8-dən başlanmış “Xocalıya ədalət!” beynəlxalq kampaniyası çərçivəsində hər il yüzdən çox ölkədə genişmiqyaslı tədbirlər həyata keçirilir. Xocalı soyqırımı haqqında həqiqətin dünyaya çatdırılması, bu faciənin Azərbaycan xalqına qarşı soyqırımı aktı kimi tanınması üçün həyata keçirilən məqsədyönlü fəaliyyət, müxtəlif ölkələrdə təşkil olunan konfranslar, sərgilər, mitinqlər, yürüşlər və digər tədbirlər nəticəsində dünyada erməni qəsbkarlarının insanlığa sığmayan cinayətləri haqqında getdikcə daha dolğun təsəvvür formalaşdırılır, Xocalı soyqırımı ilə bağlı həqiqətlərdən xəbərdar olan tərəqqipərvər ictimaiyyət qətliamı kəskin şəkildə pisləyir. Dünyanın 10-dan çox ölkəsi, ABŞ-ın 20-dən artıq ştatı parlament və ya hökumət səviyyəsində Xocalı soyqırımını tanıyıb. Bu sahədə fəaliyyətimiz davam edir.


Gürcüstanda yaşayan azərbaycanlı gənclər Şuşanın işğalının 21 ildömünü anıblar (FOTO)\nCəmiyyət 12 May 2013 00:45 (UTC+04:00)\nMayın 11-də AMM-nin Gənclər şöbəsinin təşkili ilə Marneulidə Şuşanın işğalı ilə bağlı tədbir keçirilib.\nTədbirdə Azərbaycan Respublikasının Gürcüstandakı səfirliyinin məsul işçisi Qurban Abbasov, SOCAR-Georgia Şirkətinin əməkdaşı Orxan Həsənov, eləcə də azərbaycanlı gənclər iştirak etdilər.\nTədbirdə Qarabağda şəhid olanların xatirəsini bir dəqiqəlik sükütla yad edilib. Tədbiri giriş sözü ilə açan AMM-nin "Gənclər şöbəsi"nin rəhbəri Nərgiz Əliyeva açaraq Şuşanın işğalı haqqında danışıb. O, qeyd edib ki, Şuşa Qarabağın ən gözəl şəhərlərindən biri idi, Şuşa bizim mədəniyyət beşiyimizdir, xalqımızın mədəniyyət tarixinə əvəzolunmaz ismlər yetişdirən bu torpaq həm də zəngin mədəniyyət abidələri ilə də seçilib.\n"Təəssüflər olsun ki, işğalçılar bizim mədəniyyət abidələrimizi dağıdıb, torpaqlarımızı talan edib, vandalizm aktları törədiblər. Bununla onlar bizim tarixi izlərimizi silmək istəyib, amma tarixi silmək olmur, Qarabağ əzəli Azərbaycan torpağıdır və gün gələcək ki, biz ora qayıdacağıq, biz Gürcüstanda yaşayan azərbaycanlı gənclər də o torpaqları ziyarət edib Azərbaycan bayrağını orada asacağıq. Biz harada yaşadığımızdan asılı olmayaraq unutmamalıyıq ki, böyük bir xalqın nümayyəndəsiyik, bu xalqın tarixini, mədəniyyətini və həqiqətlərini mükəmməl şəkildə bilməliyik ki, nəsillərə çatdıraq və digər millətlərə də tanıdaq"- Əliyeva vurğulayıb.\nAzərbaycanın Gürcüstandakı səfirliyinin nümayyəndəsi Qurban Abbasov isə çıxışında Şuşanın tarixi haqqında ətraflı danışaraq azərbaycanlı gənclərin Azərbaycan həqiqətlərinin dünyaya çatdırılmasının vacib olduğunu vurğulayıb.\nSOCAR-Georgianın əməkdaşı Orxan Həsənov isə qeyd edib ki, Azərbaycan mədəniyyətini, tarixini və həqiqətlərinin cəmiyyətə çatdırılmasında xaricdə yaşayan azərbaycanlı gənclərin üzərinə daha çox məsuliyyət düşür. Ona görədə biz tariximizi mükəmməl bilməliyik.\nTədbirdə Qarabağ müharibəsindən bəhs edən Aqil Abbasın romanın motivləri əsasında ekrana alınan "Dolu" filmi Marneulidə ilk dəfə təqdim olunub. Qeyd edək ki, filmin Gürcüstanın müxtəlif regionlarında gürcü subtitrləri ilə təqdimatı SOCAR-Georgia tərəfindən nümayiş olunub.\nFilm gənclər tərəfindən maraq və izdihamla qarşılanıb. "Burada Marneulidən, Bolnisidən, Qardabanidən və digər rayonların və kəndlərindən gələn gənclər bu filmi izləyərkən vətənpərvərlik hissi keçiriblər. Biz arzu edərdik ki, bu cür filmlər tez-tez nümayiş olunsun, bizim üçün öz milli tariximizi bilmək çox vacibdir"- Xaləddin Bilalov vurğulayıb.


“Tom Ford”dan xüsusi Festival güzəştləri - Frame.az\nPaytaxtımızda dünyaсa məşhur olan brendi təmsil edən “Tom Ford” men və “Tom Ford” women mağazalarında olan Festival fürsətlərini qaçırmayın! Bakı Şopinq Festivalının iştirakçısı olan “Tom Ford” mağazalarında may ayının 10-dək yüksək keyfiyyətli malları aşağı qiymətə ala bilərsiniz.\nBakı şəhərinin mərkəzində – Səbayel rayonu, Neftçilər prospekti, 103 ünvanında yerləşən “Tom Ford” men və Əziz Əliyev küçəsi, 1B ünvanında yerləşən “Tom Ford” women mağazalarında təkliflər daha sərfəli oldu. Turistlər və Bakı sakinləri “Tom Ford” mağazalarında nəzərə çarpacaq qədər qənaət edə bilərlər. Belə ki, “Tom Ford” mağazaları seçilmiş mallarına Festivalın sonuna qədər 30%-dək güzəştlər edir. Eləcə də, alıcılar xərclədikləri məbləğin əlavə dəyər vergisini (ƏDV) geri ala biləcəklər. Xatırladaq ki, bu sərfəli təkliflər mayın 10-dək qüvvədə olacaq.\nFestivala qoşulan mağazaların sayı hər gün artmaqdadır. Qeydiyyatdan keçmiş və hər gün əlavə olunan yeni mağazaların ümumi siyahı ilə http://bakushopfest.com/our-stores/ linkində tanış olmaq olar. Həmin mağazalar mayın 10-dək müştəriləri sərfəli təkliflərlə sevindirəcəklər. Frame.az\n← KRENVAN studio 2RAL-ın yeni “Dayanacaq” klipini təqdim etməyə hazırlaşır\nBakı Şopinq Festivalının daha bir töhvəsi →


Azərbaycan və Avropa İnvestisiya Bankı çərçivə sazişinin imzalanmasını təxirə salıblar\nBiznes və iqtisadiyyat xəbərləri 22 Aprel 2008 19:09 (UTC+04:00)\nAzərbaycan, Bakı, 22 aprel/ Trend , müxbir İ.Xəlilova/ Azərbaycan hökuməti Avropa İnvestisiya Bankına (EİB) bankın vitse-prezidentinin apreldə Bakıya səfəri çərçivəsində imzalanması planlaşdırılan əməkdaşlıq haqqında çərçivə sazişinin imzalanmasını təxirə salmağı təklif edib. Bu barədə çərşənbə axşamı İqtisadi İnkişaf Nazirliyinin investisiya siyasəti üzrə şöbəsinin rəisi Əsgər Ələkbərov məlumat verib.\n"Biz sazişə dəyişikliklər edildikdən sonra onun üçün vizaları vaxtında toplaya bilməyəcəyimiz barədə bankı məlumatlandırmışıq, - Ələkbərov bildirib. Yeni tarixlər hələ razılaşdırılmayıb".\nSaziş imzalandıqdan sonra ölkə parlamentində təsdiq edilməlidir. Buna görə EİB-in Azərbaycanda layihələri maliyyələşdirməsi tezliklə baş verməyəcək. Lakin bank artıq dəmir yolu nəqliyyatının maliyyələşdirilməsinə $500 mln. ayırmağa hazır olduğunu bildirib.\nEİB layihələri Avropa Qonşuluq Siyasəti çərçivəsində Avropa İttifaqının vəsaitləri hesabına maliyyələşdirməyi planlaşdırır və buna görə də iki-üç və daha çox ölkələri birləşdirəcək regional xarakterli layihələrə üstünlük veriləcək.\nAYİB və EİB Rusiya, Ukrayna, Moldova, Cənubu Qafqaz dövlətləri və Mərkəzi Asiya ölkələrinə birlikdə sərmayə yatırmağa hazır olduqlarını bildiriblər. Aİ Şurası 2013-cü ilədək birgə maliyyələşdirmə çərçivəsində 3,7 mlrd. avro və ya ildə 500 mln. avro ayrımağa hazırdır.


“Kim deyir ki, Elnur Aslanov Gülənçi olduğuna görə işdən çıxarılıb?” - Azinforum.az İnformasiya Portalı\nAna səhifə / Dünya / “Kim deyir ki, Elnur Aslanov Gülənçi olduğuna görə işdən çıxarılıb?”\n“Kim deyir ki, Elnur Aslanov Gülənçi olduğuna görə işdən çıxarılıb?”\n– Kimsə ibadət edir, hardasa yığışır, özləri özlərinin fikirlərini bölüşür. Bu küçəyə çıxıb elan yazmır, və yaxud küçəyə çıxıb etiraz aksiyası keçirmir. Sadəcə olaraq fəaliyyət göstərir. Mən mətbuta bütün günü baxıram, media ancaq istimaqətini FETO mövzuna yönəldib. Siz bilmədən də sizi bu istiqamətə yönəldiblər. Halbuki burada heç bir məsələ yoxdur. Neçə il idi ki Azərbaycanda “Qafqaz” universiteti də, həmin məktəblər də fəaliyyət göstərirdi. Bu gün başqa bir institutun tərkibinə keçib. Burada nə var ki ? Bunun qabardılması məhz Türkiyə-Azərbaycan münasibətlərinə ziyan vurur.\n– Azərbaycan müstəqil, Türkiyəyə qardaş dövlətdir. İndi kiminsə adına yazılsın ki, bu FETO-çudur, onu işdən çıxardırıq? Biz statistika veririk? Yoxdur da. Olmayan şeyi necə ortaya qoyaq? Bunlar güman edirlər ki, iki qardaş dövlətdir. Mədəniyyət və dil yaxındır. O baxımdan da Azərbaycanda da bu cərayan edə bilər. Türkiyədə onlar çoxdan fəaliyyətlərini qurublar.\n– Müxalifətin digər törətdiyi cinayət əməlləri var. Bununla bağlı da məsuliyyətə cəlb olunublar. Sadəcə olaraq bunu transfer etmək istəyirlər ki, hüquqi status alsınlar. Guya bu adamlara FETO-çu damğası verilib tutulub. Onların bu və ya digər cinayətləri kifayət qədərdir. Bunlar sübut olunacaq. Mətbuatda o qədər şey yazılar ki. Hər yazılanı əsas götürsən, onda ölkədə adam qalmaz.\n– Bəs AXCP sədrinin müşaviri Faiq Əmirlini FETO-çu qruplaşmaya xidmət edir ittihamı ilə həbs ediblər. Maşınında Gülənə aid kitabların tapıldığını prokurorluq qeyd edib.\n– Guya REAL Hərəkatı 40 min imzanı toplaya biləcəkdi? Bu ümumi seçicilərin 0,1 faizindən aşağı imza edir. Azərbaycanda 5 milyon seçici var. REAL-ın hamısını bir yerə yığanda 30 nəfərdilər. Onların 30-u da kompyuter arxasında oturub. Heç bilinmir, özü yazır, ya anası, ya da atası. Çünki real deyillər. Burada virtual məkandır. Ola bilər xaricdə bir erməni oturub kiminsə adıyla yazır. Keçmişdə deyirdilər ki, İlqar Məmmədov prezidentliyə namizəd ola biləcək yeganə şəxsdir. Onun arxasında üç adam durur. Bu gün Yeni Azərbaycam Partiyasından başqa, elə bir təşkilat yoxdur ki, ətrafına on minlərlə adam yığa bilsin. Qatı müxalifətdə olanlar dərnək səviyyəsində fəaliyyət göstərirlər. AXCP Milli Şuranın hesabına fəaliyyət göstərir. AXCP yoxdur. Milli Şurada da cəmi on adam var. REAL- da beş-on nəfər uşaq var. Bunlara imza verən kimdir? 25 ildir ki, seçki ilə məşğulam. İmza toplamağın nə olduğunu çox gözəl bilirəm. Elə namizədlər var ki, 500 imzanı toplaya bilmirdi, deyirdi ki, imza vərəqələrimi oğurladılar. Ya da deyirdilər ki, maneçilik törədirlər. Hər gün AXCP-dən 3-4 adam çıxır gedir. Rayon təşkilatları başlı- başınadır. O birilər də eyni vəziyyətdir. Bu ondan irəli gəlmir ki, iqtidar hər hansı təzyiq göstərir. Yox. Sadəcə, onların lideri yoxdur.\n– Azərbaycanda internet azaddır. Sadəcə bunu təkmilləşdirmək lazımdır. İnternet azad şəkildə olmalıdır, ancaq bir şərtlə ki hər hansı istifadəçi şəxsiyyət vəsiqəsinin kodu ilə qeydiyyatdan keçib bundan istifadə etsin. Kimsə məni sosial şəbəkədə təhqir edirsə, şərəf və ləyaqətin müdafiəsi ilə bağlı məhkəmədə məsələ qaldırıram. Elə olur ki, 100 min adamın oxuduğu təhqirlə bağlı məhkəməyə müraciət edə bilmirsən. Sənin şərəf və ləyaqətin pozulur, necə müdafiə edəcəksən? Ona görə də hüquqi cəhətdən odur ki, şəbəkəyə şəxsiyyət vəsiqəsi ilə daxil ol. Söymək istəyirsənsə, buyur söy. Bununla da qanunla dediyin sözün cavabdehliyini daşıyırsan.\nÖncəki Keçmiş icra başçısının qardaşı bankomatdan pul çıxararkən ölüb\nNövbəti Oğluna aliment ödəmir, arvadına “Range Rover” aldı – Fotolar